open-index/open-wikipedia-markdown huggingface dataset:
王猛

**王猛**字**景略**，北海劇人也，家徙魏郡。

## 北國逸才
猛少貧賤，以鬻畚為業。嘗貨畚於洛陽，乃有一人貴買其畚，而雲無直，自言：「家去此無遠，可隨我取直。」猛利其貴而從之，行不覺遠，忽至深山，見一父老，鬚髮皓然，踞胡床而坐，左右十許人，有一人引猛進拜之。父老曰：「王公何緣拜也！」乃十倍償畚直，遣人送之。猛既出，顧視，乃嵩高山也。

猛瑰姿俊偉。博學好兵書，謹重嚴毅，氣度雄遠，細事不幹其慮，自不參其神契，略不與交通，是以浮華之士咸輕而笑之。猛悠然自得，不以屑懷。少游于鄴都，時人罕能識也。惟徐統見而奇之，召為功曹。遁而不應，遂隱于華陰山。懷佐世之志，希龍顏之主，斂翼待時，候風雲而後動。晉大司馬桓溫入關，猛被褐而詣之，一面談當世之事，捫虱而言，旁若無人。溫察而異之，問曰：「吾奉天子之命，率銳師十萬，杖義討逆，為百姓除殘賊，而三秦豪傑未有至者何也？」猛曰：「公不遠數千里，深入寇境，長安咫尺而不渡灞水，百姓未見公心故也，所以不至。」溫默然無以酬之。溫之將還，賜猛車馬，拜高官督護，請與俱南。猛還山咨師，師曰：「卿與桓溫豈並世哉！在此自可富貴，何為遠乎！」猛乃止。

## 贊襄霸業

秦主苻堅將有大志，聞猛名，遣呂婆樓招之，一見便若平生。語及廢興大事，異符同契，若玄德之遇孔明也。及堅僭位，以猛為中書侍郎。時始平多枋頭西歸之人，豪右縱橫，劫盜充斥，乃轉猛為始平令。猛下車，明法峻刑，澄察善惡，禁勒強豪。鞭殺一吏，百姓上書訟之，有司劾奏，檻車征下廷尉詔獄。堅親問之，曰：「為政之體，德化為先，蒞任未幾而殺戮無數，何其酷也！」猛曰：「臣聞宰甯國以禮，治亂邦以法。陛下不以臣不才，任臣以劇邑，謹為明君翦除凶猾。始殺一奸，余尚萬數，若以臣不能窮殘盡暴，肅清軌法者，敢不甘心鼎鑊，以謝孤負。酷政之刑，臣實未敢受之。」堅謂群臣曰：「王景略固是夷吾、子產之儔也。」於是赦之。

遷尚書左丞、咸陽內史、京兆尹。未幾，除吏部尚書、太子詹事，又遷尚書左僕射、輔國將軍、司隸校尉，加騎都尉，居中宿衛。時猛年三十六，歲中五遷，權傾內外，宗戚舊臣皆害其寵。尚書仇騰、丞相長史席寶數譖毀之，堅大怒，黜騰為甘松護軍，寶白衣領長史。爾後上下咸服，莫有敢言。頃之，遷尚書令、太子太傅，加散騎常侍。猛頻表累讓，堅竟不許。又轉司徒、錄尚書事，余如故。猛辭以無功，不拜。

後率諸軍討慕容暐，軍禁嚴明，師無私犯。猛之未至鄴也，劫盜公行，及猛之至，遠近帖然，燕人安之。軍還，以功進封清河郡侯，賜以美妾五人，上女妓十二人，中妓三十八人，馬百匹，車十乘。猛上疏固辭不受。

時既留鎮冀州，堅遣猛於六州之內聽以便宜從事，簡召英俊，以補關東守宰，授訖，言台除正。居數月，上疏曰：「臣前所以朝聞夕拜，不顧艱虞者，正以方難未夷，軍機權速，庶竭命戎行，甘驅馳之役，敷宣皇威，展筋骨之效，故僶俛從事，叨據負乘，可謂恭命于濟時，俟太平於今日。今聖德格於皇天，威靈被於八表，弘化已熙，六合清泰，竊敢披貢丹誠，請避賢路。設官分職，各有司存，豈應孤任愚臣，以速傾敗！東夏之事，非臣區區所能康理，願徙授親賢，濟臣顛墜。若以臣有鷹犬微勤，未忍捐棄者，乞待罪一州，效盡力命。徐方始賓，淮、汝防重，六州處分，府選便宜，輒以悉停。督任弗可虛曠，深願時降神規。」堅不許，遣其侍中梁讜詣鄴喻旨，猛乃視事如前。

俄入為丞相、中書監、尚書令、太子太傅、司隸校尉，持節、常侍、將軍、侯如故。稍加都督中外諸軍事。猛表讓久之。堅曰：「卿昔螭蟠布衣，朕龍潛弱冠，屬世事紛紜，厲士之際，顛覆厥德。朕奇卿於暫見，擬卿為臥龍，卿亦異朕於一言，回《考槃》之雅志，豈不精契神交，千載之會！雖傅岩入夢，薑公悟兆，今古一時，亦不殊也。自卿輔政，幾將二紀，內厘百揆，外蕩群凶，天下向定，彝倫始敘。朕且欲從容於上，望卿勞心於下，弘濟之務，非卿而誰！」遂不許。其後數年，復授司徒。猛復上疏曰：「臣聞乾象盈虛，惟後則之；位稱以才，官非則曠。鄭武翼周，仍世載詠；王叔昧寵，政替身亡，斯則成敗之殷監，為臣之炯戒。竊惟鼎宰崇重，參路太階，宜妙盡時賢，對揚休命。魏祖以文和為公，貽笑孫後；千秋一言致相，匈奴吲之。臣何庸狷，而應斯舉！不但取嗤鄰遠，實令為虜輕秦。昔東野窮馭，顏子知其將弊。陛下不復料度臣之才力，私懼敗亡是及。且上虧憲典，臣何顏處之！雖陛下私臣，其如天下何！願回日月之鑒，矜臣後悔，使上無過授之謗，臣蒙覆燾之恩。」堅竟不從。猛乃受命。軍國內外萬機之務，事無巨細，莫不歸之。

## 苻秦純臣

猛宰政公平，流放屍素，拔幽滯，顯賢才，外修兵革，內綜儒學，勸課農桑，教以廉恥，無罪而不刑，無才而不任，庶績咸熙，百揆時敘。於是兵強國富，垂及升平，猛之力也。堅嘗從容謂猛曰：「卿夙夜匪懈，憂勤萬機，若文王得太公，吾將優遊以卒歲。」猛曰：「不圖陛下知臣之過，臣何足以擬古人！」堅曰：「以吾觀之，太公豈能過也。」常敕其太子宏、長樂公丕等曰：「汝事王公，如事我也。」其見重如此。

廣平麻思流寄關右，因母亡歸葬，請還冀州。猛謂思曰：「便可速裝，是暮已符卿發遣。」及始出關，郡縣已被符管攝。其令行禁整，事無留滯，皆此類也。性剛明清肅，于善惡尤分。微時一餐之惠，睚眦之忿，靡不報焉，時論頗以此少之。

其年寢疾，堅親祈南北郊、宗廟、社稷，分遣侍臣禱河岳諸祀，靡不周備。猛疾未瘳，乃大赦其境內殊死已下。猛疾甚，因上疏謝恩，並言時政，多所弘益。堅覽之流涕，悲慟左右。及疾篤，堅親臨省病，問以後事。猛曰：「晉雖僻陋吳、越，乃正朔相承。親仁善鄰，國之寶也。臣沒之後，願不以晉為圖。鮮卑、羌虜，我之仇也，終為人患，宜漸除之，以便社稷。」言終而死，時年五十一。堅哭之慟。比斂，三臨，謂太子宏曰：「天不欲使吾平一六合邪？何奪吾景略之速也！」贈侍中，丞相余如故。給東園溫明秘器，帛三千匹，谷萬石。謁者僕射監護喪事，葬禮一依漢大將軍故事。諡曰「**武侯**」，朝野巷哭三日。

## 引據
*《房玄齡等撰/晉書/卷一百一十四》

分類:十六國列傳
飛艇

**飛艇**者，人造飛行物也，用帆布制之，充氣為球，漲則徐徐升空，底部系籃，可運客載物，其浮游天際時，可由掌舵者操控，升降進退自如，昔無飛機，多用此物航空。 然飛艇體型巨大，遇天氣惡劣，輒有安全隱患，故今人多不用，唯科學實驗有見，蓋其成本低廉也。
二〇二三年

## 大事

按，以下月日，悉從西曆。

是年己亥大疫稍止。

*一月一日，巴西以盧拉為大統領。
*一月五日，越南免其副相范平明，以陳紅河、陳流光為代。
*一月六日，美利堅舉麥卡錫為下院閣揆。
*一月十四日，伊朗以間諜罪，誅致仕兵部侍郎阿克巴里。
*一月十七日，越南國家主席阮春福乞免。
*一月廿八日，彼得帕維爾舉為捷克大統領。
*一月卅一日，中華民國以陳建仁為閣揆。
*四月十五日，蘇丹內戰。
*五月五日，世界衛生組織宣己亥大疫終。
*六月廿三日，瓦格納僱傭軍之首普里戈任稱俄主帥無能，率兩萬五千人反。
*六月廿七日，法國民衆不滿捕快擊殺無照御車青年， 舉國騷亂。
*八月廿四日，日本始傾核廢水於海。
*十月七日，哈馬斯於加沙襲以色列，號曰阿克薩洪。二國交戰。
*十月廿七日，緬甸「三兄弟聯盟」舉事，興兵撣邦。

## 歿

按，以下月日，悉從西曆。

* 十月廿七日：
** 中華人民共和國國務院總理李克強薨於上海，享壽六十有八。
** 中國疾控中心流行病學首席專家吳尊友因胰腺癌辭世，年六十。
* 十一月十五日，緬甸華人明學昌見緝於中國，畏罪自殺，年六十有九。
* 十一月廿九日，美國前國務卿基辛格薨，年一百。
## 兼查

* 是年大典卷首世事欄之存檔
袁術

**袁術**字公路，汝南汝陽人，司空逢之子也。少以俠氣聞，數與諸公子飛鷹走狗，後頗折節。舉孝廉，累遷至河南尹、虎賁中郎將。

時董卓將欲廢立，以術為後將軍。術畏卓之禍，出奔南陽。會長沙太守孫堅殺南陽太守張諮，引兵從術。劉表上術為南陽太守，術又表堅領豫州刺史，使率荊、豫之卒，擊破董卓於陽人。

術從兄紹因堅討卓未反，遠，遣其將會稽周昕奪堅豫州。術怒，擊昕走之。紹議欲立劉虞為帝，術好放縱，憚立長君，託以公義不肯同，積此釁隙遂成。乃各外交黨援，以相圖謀，術結公孫瓚，而紹連劉表。豪桀多附於紹，術怒曰：「群豎不吾從，而從吾家奴乎！」又與公孫瓚書，雲紹非袁氏子，紹聞大怒。初平三年，術遣孫堅擊劉表於襄陽，堅戰死。公孫瓚使劉備與術合謀共逼紹，紹與曹操會擊，皆破之。四年，術引軍入陳留，屯封丘。黑山餘賊及匈奴於扶羅等佐術，與曹操戰於匡亭，大敗。術退保雍丘，又將其餘眾奔九江，殺楊州刺史陳溫而自領之，又兼稱徐州伯。李傕入長安，欲結術為援，乃授以左將軍，假節，封陽翟侯。

初，術在南陽，戶口尚數十百萬，而不修法度，以抄掠為資，奢恣無猒，百姓患之。又少見讖書，言「代漢者當塗高」，自云名字應之。又以袁氏出陳為舜後，以黃代赤，德運之次，遂有僭逆之謀。又聞孫堅得傳國璽，遂拘堅妻奪之。興平二年冬，天子播越，敗於曹陽。術大會群下，因謂曰：「今海內鼎沸，劉氏微弱。吾家四世公輔，百姓所歸，欲應天順民，於諸君何如？」眾莫敢對。主簿閻象進曰：「昔周自后稷至於文王，積德累功，參分天下，猶服事殷。明公雖奕世克昌，孰若有周之盛？漢室雖微，未至殷紂之敝也。」術嘿然，使召張範。範辭疾，遣弟承往應之。術問曰「昔周室陵遲，則有桓、文之霸；秦失其政，漢接而用之。今孤以土地之廣，士人之眾，欲徼福於齊桓，擬跡於高祖，可乎？」承對曰：「在德不在眾。苟能用德以同天下之欲，雖云匹夫，霸王可也。若陵僭無度，乾時而動，眾之所棄，誰能興之！」術不說。

建安二年，因河內張炯符命，遂果僭號，自稱「仲家」。以九江太守為淮南尹，置公卿百官，郊祀天地。乃遣使以竊號告呂布，並為子娉布女。布執術使送許。術大怒，遣其將張勛、橋蕤攻布，大敗而還。術又率兵擊陳國，誘殺其王寵及相駱俊，曹操乃自征之。術聞大駭，即走度淮，留張勛、橋蕤於蘄陽，以拒操。操擊破斬蕤，而勳退走。術兵弱，大將死，眾情離叛，加天旱歲荒，士民凍餒，江、淮間相食殆盡。時，舒仲應為術沛相，術以米十萬斛與為軍糧，仲應悉散以給饑民。術聞怒，陳兵將斬之。仲應曰：「知當必死，故為之耳。寧可以一人之命，救百姓於塗炭。」術下馬牽之曰：「仲應，足下獨欲享天下重名，不與吾共之邪？」

術雖矜名尚奇，而天性驕肆，尊己陵物。及竊偽號，淫侈滋甚，媵禦數百，無不兼羅紈，厭梁肉，自下飢困，莫之簡卹。於是資實空盡，不能自立。四年夏，乃燒宮室，奔其部曲陳簡、雷薄於灊山。復為簡等所拒，遂大困窮，士卒散走。憂懣不知所為，遂歸帝號於紹，曰：「祿去漢室久矣，天下提挈，政在家門。豪雄角逐，分割疆宇。此與周末七國無異，唯強者兼之耳。袁氏受命當王，符瑞炳然。今君擁有四州，人戶百萬，以強則莫與爭大，以位則無所比高。曹操雖欲扶衰獎微，安能續絕運，起已滅乎！謹歸大命，君其興之。」紹陰然其計。

術因欲北至青州從袁譚，曹操使劉備徼之，不得過，复走還壽春。六月，至江亭。坐簣床而歎曰：「袁術乃至是乎！」因憤慨結病，歐血死。妻子依故吏廬江太守劉勛。孫策破勳，復見收視，術女入孫權宮，子曜仕吳為郎中。
楊駿

**楊駿**，字**文長**，魏弘農華陰人也。

## 外戚顯赫

少以王官爲高陸令，驍騎、鎮軍二府司馬。後以后父超居重位，自鎮軍將軍遷車騎將軍，封臨晉侯。識者議之曰：「夫封建諸侯，所以籓屏王室也。后妃，所以供粢盛，弘內教也。后父始封而以臨晉爲侯，兆於亂矣。」尚書褚䂮、郭奕並表駿小器，不可以任社稷之重。晉武帝不從。帝自太康以後，天下無事，不復留心萬機，惟耽酒色，始寵后黨，請謁公行。而駿及珧、濟勢傾天下，時人有「**三楊**」之號。

及武帝疾篤，朝臣惶惑，計無所從，而駿盡斥群公，親侍左右。因輒改易公卿，樹其心腹。會帝小間，見所用者非，乃正色謂駿曰：「何得便爾！」乃詔中書，以汝南王亮與駿夾輔王室。駿恐失權寵，從中書借詔觀之，得便藏匿。中書監華廙恐懼，自往索之，終不肯與。信宿之間，上疾遂篤，后乃奏帝以駿輔政，帝頷之。便召中書監華暠、中書令何劭，口宣帝旨使作遺詔曰：

「昔伊望作佐，勳垂不朽；周霍拜命，名冠往代。侍中、車騎將軍、行太子太保，領前將軍楊駿，經德履吉，鑒識明遠，毗翼二宮，忠肅茂著，宜正位上臺，擬跡阿衡。其以駿爲太尉、太子太傅、假節、都督中外諸軍事，侍中、錄尚書、領前將軍如故。置參軍六人、歩兵三千人、騎千人，移止前衞將軍珧故府。若止宿殿中宜有翼衞，其差左右衞三部司馬各二十人、殿中都尉司馬十人給駿，令得持兵仗出入。」詔成，后對暠、劭以呈帝，帝親視而無言。自是二日而崩，駿遂當寄託之重，居太極殿。梓宮將殯，六宮出辭，而駿不下殿，以武賁百人自衞。不恭之跡，自此而始。

## 輔政庸暗
惠帝即位，進駿爲太傅、大都督、假黃鉞，錄朝政，百官總己。慮左右間己，乃以其甥段廣、張劭爲近侍之職。駿既知賈后情性難制，甚畏憚之。又多樹親黨，皆領禁兵。於是公室怨望，天下憤然矣。駿弟珧、濟並有俊才，數相諫止，駿不能用，因廢於家。駿暗於古義，動違舊典。武帝崩未逾年而改元，議者咸以爲違《春秋》逾年書即位之義。朝廷惜於前失，令史官沒之，故明年正月復改年焉。

駿自知素無美望，懼不能輯和遠近，乃依魏明帝即位故事，遂大開封賞，欲以悅眾，爲政嚴碎，愎諫自用，不允眾心。馮翊太守孫楚素與駿厚，説之曰：「公以外戚，居伊霍之重，握大權，輔弱主。當仰思古人至公至誠謙順之道。於周則周召爲宰，在漢則朱虛、東牟，未有庶姓專朝，而克終慶祚者也。今宗室親重，籓王方壯，而公不與共參萬機，內懷猜忌，外樹私昵，禍至無日矣。」駿不能從。弘訓少府蒯欽，駿之姑子。少而相昵，直亮不回，屢以正言犯駿，珧、濟爲之寒心。欽曰：「楊文長雖暗，猶知人之無罪不可妄殺，必當疏我。我得疏外，可以不與俱死。不然，傾宗覆族，其能久乎！」

## 眾叛族滅
殿中中郎孟觀、李肇，素不爲駿所禮，陰構駿將圖社稷。賈后預政事，而憚駿未得逞其所欲，又不肯以婦道事太后。黃門董猛，始自帝之爲太子即爲寺人監，在東宮給事於賈后。後密通消息於猛，謀廢太后。猛乃與肇、觀潛相結托。賈后又令肇報大司馬、汝南王亮，使連兵討駿。亮曰：「駿之凶暴，死亡無日，不足憂也。」肇報楚王瑋，瑋然之。於是求入朝，駿素憚瑋，先欲召入，防其爲變，因遂聽之。及瑋至，觀、肇乃啟帝，夜作詔，中外戒嚴，遣使奉詔廢駿，以侯就第。東安公繇率殿中四百人隨其後以討駿。段廣跪而言於帝曰：「楊駿受恩先帝，竭心輔政。且孤公無子，豈有反理？願陛下審之。」帝不答。

時駿居曹爽故府，在武庫南，聞內有變，召眾官議之。太傅主簿朱振説駿曰：「今內有變，其趣可知，必是閹豎爲賈后設謀，不利於公。宜燒雲龍門以示威，索造事都首，開萬春門，引東宮及外營兵，公自擁翼太子，入宮取奸人。殿內震懼，必斬送之，可以免難。」駿素怯懦，不決，乃曰：「魏明造此大功，奈何燒之！」侍中傅祗夜白駿，請與武茂俱入雲龍門觀察事勢。祗因謂群僚「宮中不宜空」，便起揖，於是皆走。

尋而殿中兵出，燒駿府，又令弩士於閣上臨駿府而射之，駿兵皆不得出。駿逃於馬廄，以戟殺之。觀等受賈后密旨，誅駿親黨，皆夷三族，死者數千人。又令李肇焚駿家私書，賈后不欲令武帝顧命手詔聞於四海也。駿既誅，莫敢收者，惟太傅舍人巴西閻纂殯斂之。

初，駿徵高士孫登，遺以布被。登截被於門，大呼曰：「斫斫刺刺！」旬日託疾詐死，及是，其言果驗。永熙中，溫縣有人如狂，造書曰：「光光文長，大戟爲牆。毒藥雖行，戟還自傷。」及駿居內府，以戟爲衞焉。永甯初，詔曰：「舅氏失道，宗族隕墜，渭陽之思，孔懷感傷。其以艸務亭侯楊超爲奉朝請、騎都尉，以慰《蓼莪》之思焉。」

## 出典
*〔唐〕房玄齡等撰《晉書卷四十》

分類:晉列傳
釋星雲

**釋星雲**，俗名**李國深**，江蘇揚州人，民國十六年生。幼聰慧，嘗從外祖母茹素，慈悲為懷，年十二，於棲霞寺皈依佛門，法號悟徹。 師長亂世，輾轉流離，矢志向佛不移。 三十八年去臺，下獄遭詰，後輾轉苗栗法雲寺，看守山林，著書立說，筆耕不輟，又廣收弟子，奉獻慈善，積年有成。年不惑，變賣資產，創高雄佛光寺，終生弘揚佛法，結交甚廣，著作等身，佈道四海，民國一百一十二年正月圓寂，享壽九十六。

分類:一九二七年生
分類:二〇二三年卒
分類:民國臺灣列傳
范質

**范質**字**文素**，大名人。父守遇，鄭州防禦判官。

## 博學
質九歲能屬文，十三治《尚書》，教授生徒。後唐長興四年，舉進士，為忠武軍節度推官，遷封丘令。後晉天福中，以文章干宰相桑維翰，深器之，即奏為監察御史。及維翰出鎮相州，歷泰寧、晉昌二節度，皆請質為從事。維翰再相，質遷主客員外郎、直史館。歲餘，召入為翰林學士，加比部郎中、知制誥。契丹侵邊，晉出帝命漢祖等十五將出征。是夜，質入直，出帝令召諸學士分草制，質曰：「宮城已閉，恐泄機事。」獨具草以進，辭理優贍，當時稱之。

後漢初，加中書舍人、戶部侍郎。周太祖征叛，每朝廷遣使賫詔處分軍事，皆合機宜。周祖問誰為此辭，使者以質對，歎曰：「宰相器也。」

## 相器

周太祖自鄴起兵向闕，汴京擾亂，質匿民間，物色得之，喜甚。時大雪，解袍衣之，且令草太后誥及議迎湘陰公儀注，質蒼黃論撰，稱旨，乃白太后，以質為兵部侍郎、樞密副使。後周廣順初，加拜中書侍郎、平章事、集賢殿大學士。翌日，兼參知樞密院事。郊祀畢，進位左僕射兼門下侍郎、平章事、監修國史。從征高平還，加司徒、弘文館大學士。顯德四年夏，從征揚州還，加爵邑。質建議以律條繁冗，輕重無據，吏得因緣為奸。周世宗特命詳定，是為《刑統》。六年夏，世宗北征，質病留京師，賜錢百萬，俾市醫藥。及平關南，至瀛州，質見於路左。師還，以樞密使魏仁浦為相，命質與王溥並參知樞密院事。世宗不豫，入受顧命。恭帝嗣位，加開府儀同三司，封蕭國公。

及宋太祖北征，為六師推載，自陳橋還府署。時質方就食閣中，太祖入，率王溥、魏仁浦就府謁見。太祖對之嗚咽流涕，具言擁逼之狀。質等未及對，軍校羅彥瓌舉刃擬質曰：「我輩無主，今日須得天子。」太祖叱彥瓌不退，質不知所措，乃與溥等降階受命。

## 降宋

宋初，加兼侍中，罷參知樞密。俄被疾，太祖征澤、潞，幸其第，賜黃金器二百兩、銀器千兩、絹二千匹、錢二百萬。太祖初即位，庶事謙抑，至於藩戚尚未崇建幕府，賓佐未列於位。質因上奏曰：「自古帝王開基創業，封建子弟，樹立磐維，宗戚既隆，社稷永固。伏見皇弟泰寧軍節度使光義，自居戎職，特負將材，及領藩維，尤積時望；嘉州防禦使光美，雄俊老成，修身樂善，嘉譽日聞。乞並行封冊，申錫命書。皇子皇女雖在繈褓者，亦乞下有司許行恩制，此臣之願也。臣又聞為宰相者，當舉賢能，以輔佐天子。竊以端明殿學士呂餘慶、樞密副使趙普精通治道，經事霸府，歷歲滋深，睹其公忠，誠堪毗倚。乞授以臺司，俾申才用。」太祖嘉納之。

先是，宰相見天子議政事，必命坐面議之，從容賜茶而退，唐及五代猶遵此制。及質等憚太祖英睿，每事輒具劄子進呈，具言曰：「如此庶盡稟承之方，免妄庸之失。」帝從之。由是奏御寖多，始廢坐論之禮。

乾德初，太祖將有事圜丘，以質為大禮使。質與鹵簿使張昭、儀仗使劉溫叟討論舊典，定《南郊行禮圖》上之。帝尤嘉獎。由是禮文始備，質自為序。禮畢，進封魯國公，質奉表固辭，不允。二年正月，罷為太子太傅。九月，卒，年五十四。將終，戒其子旻勿請謚，勿刻墓碑。太祖聞之為悲惋，罷朝。贈中書令，賜絹五百匹、粟麥各百石。

質性卞急，好面折人。以廉介自持，未嘗受四方饋遺，前後所得祿賜多給孤遺。閨門之中，食不異品。身沒，家無餘貲。太祖因論輔相，謂侍臣曰：「朕聞范質止有居第，不事生產，真宰相也。」太宗亦嘗稱之曰：「宰輔中能循規矩、慎名器、持廉節，無出質右者，但欠世宗一死，為可惜爾。」從子校書郎杲求奏遷秩，質作詩曉之，時人傳誦以為勸戒。有集三十卷，又述後梁至周五代為《通錄》六十五卷，行於世。

## 出典

分類:五代列傳
分類:宋列傳
不吉波普

《**不吉波普**》，日本國文士上遠野浩平所作小說也。平成十二年一月五日，以「幻影死神」為名改動畫初映，至三月廿二日終。三十一年一月四日，新譯「不吉波普不笑」復映。夏目真悟導演，鈴木智尋監督之，是歲三月廿九日終幕。

## 要角
* **宮下藤花**
:女子，縣立深陽學園二年級生。性沈厚寡言，然有多人格，兼通預知。每迎敵則著黑衣與戰，時號曰「不吉波普」。

* **霧間凪**
:女子，縣立深陽學園三年級生。其人美姿儀，勇決果毅，尤善武略，號「炎之魔女」。

* **末真和子**
:女子，縣立深陽學園二年級生。宮下之友，性警，好讀書。

* **谷口正樹**
:男子，霧間之義弟，性謙和，亦善武藝。既救合成人織機綺，遂與統合機構為敵。

* **早乙女正美**
:男子，縣立深陽學園一年級生。陰懷異志，多智計，從曼提柯爾以逞兇謀。

* **曼提柯爾**
:女子，統合機構所製合成人也。性嗜食人，異稟絕倫。既潛深陽學園，殺百合原美奈子，遂假其名為亂。

* **飛鳥井仁**
:男子，預科學校心理教師。能透視，善讀心，慨然有改造人心之志。

* **水乃星透子**
:女子，縣立深陽學園生徒也。沉深有城府，曉哲學藝文，嘗以擅弄人心為不吉波普所除。
:身雖死然元神尤存，遂稱「幻想者」，操飛鳥井之思以續其志。

* **來生真希子**
:女子，縣立綜合醫院精神科醫師。貌寬仁而內多險詐，喜聞人之悚懼。

* **寺月恭一郎**
:男子，MCE財團巨頭，嘗築高塔月之神廟，統合機構所製合成人也。

分類:平成動畫
分類:日本小說
亞當

**亞當**者，猶太神話之人祖也，後基督等名教沿用之。

天地初，有至尊者稱耶和華，其開天闢地，凡五日而成，有草木鳥獸並諸水。比及六日造人，摶土為身，臨帝成象，神氣通竅，賜名亞當，以王天下，都伊甸園。

夫伊甸園，有百果百獸，鷹鳥游魚，物皆親善，為伊甸之民。耶和華乃引當都園中，命籍百草之名。復引百獸王之，當亦籍其名也。

然，亞當求於耶和華曰：「魚，可幷尾而游；鳥，亦比翼而飛；牲畜駢儷，其皆有伴，我何寡人耶？」

感其悲，因使亞當眠，取一肋骨，復通神氣，摶土造女，是為夏娃，婚姻之，為夫妻，以其為后。

因夏娃受生于夫，人倫肇始，故以夫為尊，夫命是從，此古之德行也。亞當與夏娃共掌伊甸，不苦於役，舉手得食，永生不死，無憂無慮，有萬方之化，怡然自得，可謂極樂寶境。

耶和華敕曰：「伊甸淨土，百無禁忌，蔬果皆可食。然有知善惡樹，樹上知善惡果，絕不可食，入腹必死，唯慎。」

初，亞當從之，有魔撒旦化蛇，言夏娃曰：「噫！伊甸大大，園林美美，果子磊磊，竟不可吃，此令絕也！何其無情！」夏娃分辯：「客人謬矣。院中之果，林檎、茱萸、桑葚之數，可食也。唯知善惡果不可食。此令如山，觸之即死，食之必亡，不敢稍逾約。」蛇曰：「非也！知善惡果非鴆毒，服之名目，灼灼如帝，明明似天，可知世間善惡事，請用之。」夏氏曰：「善」，遂取食之，又奉於亞當。

既食禁果，二者身無衣帛，恥之，乃製芰荷以為衣，集芙蓉以為裳，採葉為葛，繅絲為綢。耶和華知之怒，以其不從敕令，既食禁果，再食園中果，必得永生，故逐出伊甸，以基路伯持火劍守於園。又令撒旦成蛇，刖其四足。

二人既放，耶和華諭亞當必勞作而得食，夏娃必受分娩之苦，亦必從其夫。二人成於塵土，必歸於塵土。

當與夏娃生子該隱、亞伯、塞特。生塞特時百三十歲，又八百年卒。

亞當年邁，該隱與亞伯爭位，該隱誅亞伯，亞當廢而放之，塞特遂繼其位，為伊甸人之祖。
## 據
*《聖經》
分類:基督教
言談生成預訓變狀器

縮圖|50px|徽
**言談生成預訓變狀器** ，電腦程式也，可與人對談，開放人工智慧創之。知彼他三半版、四版、四奧版、四半版、五版為本，大語言築基，以深靈之術塑成。

此物類屬人工智能，語料殊鉅，算法高明，年來因勢利導，發展迅猛，學識淵博，對答如流，無異真人。專事創作，如諷詩文、擬書郵、撰文稿、綴程序、助決策，不一而足。

西元二〇二二年十一月卅日問世。公世五日，用者凡百萬；未及二月，其眾逾億。

時至今日，其三半者雖存，然主用於其網驛者，四奧版。夫四奧之版，常人可無償而用之，亦可附以圖文檔案。然其用有度，問答過亟則暫歇以俟。
## 版
各版見於下表，述其變革改易：

## 據

分類:人工智能
亞爾斯蘭戰記

《**亞爾斯蘭戰記**》，日本國文士田中芳樹所作小說也。平成三年八月十七日，以著述改動畫初映，至七年七月廿一日終，凡六部。二十七年四月五日，該作復映，阿部記之導演，上江洲誠監督之。二十八年八月廿一日終幕，凡二部。

## 概述
海外有一國，喚曰「帕爾斯」，其國物阜民豐，兵勢威盛。又總扼大陸之衝要，享互市貿易之利。帕爾斯曆三百二十年，鄰國魯西達尼亞入寇。未幾，陷王都，國王安德拉寇拉斯與眾臣皆俘。太子亞爾斯蘭率萬騎長達龍亡命，俄召軍師那爾撒斯入幕，遂求賢於四方，並以克復舊土為志。

## 要角
* **亞爾斯蘭**
:帕爾斯國王太子，安德拉寇拉斯三世之子也。其人聰明英毅，有濟世安民之志，亦能屈節下士。
:時魯西達尼亞之亂起，亞爾斯蘭乃以儲君結納天下豪傑，慨然以匡扶社稷為己任。

* **達龍**
:帕爾斯國萬騎長，隸十六翼將。性忠直，善治軍，長於武略，有萬夫不當之勇，號「猛虎將軍」。

* **那爾撒斯**
:帕爾斯國軍師，隸十六翼將。為人機變穎敏，尤富智計，及受亞爾斯蘭召命起復，拜中書令。

* **耶拉姆**
:那爾撒斯侍從也，隸十六翼將。少從那爾撒斯學，能聆音，善察理，曉文武韜略。

* **奇夫**
:吟遊詩人，隸十六翼將。性警悟，善射，諳歌樂。亞爾斯蘭柄政，嘗上尊號「解放王」。

* **法蘭吉絲**
:密斯拉神官，隸十六翼將。姿色絕眾，且多才藝，善射，亦通異術。

* **亞爾佛莉德**
:軸德族長之女，隸十六翼將。有膂力，嫻騎射，笈歸於那爾撒斯。

* **加斯旺德**
:辛德拉國武士，隸十六翼將。其人忠義，深通武技。後蒙亞爾斯蘭知遇，遂甘為驅馳。

* **席爾梅斯**
:帕爾斯王哥達爾塞斯二世之子，安德拉寇拉斯幼弟也。少逢宮變，傷面，遂以銀具附之，號曰「銀假面卿」。
:及長，負殊力，嫻將略。從魯西達尼亞征帕爾斯，以詭計敗安德拉寇斯王師，志欲君臨故國。

分類:平成動畫
分類:日本小說
魏靈皇后

**[[北魏|魏]]靈皇后胡氏**，安定臨涇人，司徒國珍女也，母皇甫氏。

## 母以子貴
京兆山北縣有趙胡者，善於卜相，國珍問之，胡云：「賢女有大貴之表，方為天地母，生天地主，勿過三人知也。」后姑為尼，頗能講道。宣武初，入講禁中。積歲，諷左右稱后有姿行。魏宣武帝聞之，乃召入掖庭，為充華世婦。而椒庭之中，以國舊制，相與祈祝，皆願生諸王、公主，不願生太子。唯后每稱：「夫人等言，何緣畏一身之死而令皇家不育塚嫡也？」

明帝在孕，同列猶以故事相恐，勸為諸計。后固意確然，幽夜獨誓，但使所懷是男，次第當長子，子生，身死不辭。既誕明帝，進為充華嬪。先是，宣武頻喪皇子，自以年長，深加慎護，為擇乳保，皆取良家宜子者，養于別宮，皇后及充華皆莫得而撫視焉。

## 哲婦臨朝
及明帝踐阼，尊后為皇太妃，後尊為皇太后臨朝聽政，猶曰殿下，下令行事。后改令稱詔，群臣上書曰「陛下」，自稱曰「朕」。太后以明帝沖幼，未堪親祭，欲傍《周禮》夫人與君交獻之義，代行祭禮。禮官博議以為不可，而太后欲以幃幔自鄣，觀三公行事。重問侍中崔光，光便據漢和熹鄧后薦祭故事。太后大悅，遂攝行初祀。太后性聰悟，多才藝，姑既為尼，幼相依託，略得佛經大義。親覽萬機，手筆斷決。幸西林園法流堂，命侍臣射，不能者罰之。又自射針孔，中之，大悅，賜左右布帛有差。

先是，太后敕造申訟車，時御焉。出自雲龍大司馬門，從宮西北，入自千秋門，以納冤訟。又親策孝、秀、州郡計吏於朝堂。太后與明帝幸華林園，宴群臣於都亭曲水，令王公以下賦七言詩。太后詩曰：「化光造物含氣貞。」明帝詩曰：「恭己無為賴慈英。」王公以下賜帛有差。太后父薨，百僚表請公除，太后不許。尋幸永寧寺，觀建刹於九級之基，僧尼士女赴者數萬人。及改葬文昭高后，太后不欲令明帝主事，乃自為喪主。出至終寧陵，親奠遣事，還哭於太極殿，至於訖事，皆自主焉。后幸嵩高山，夫人、九嬪、公主以下從者數百人，升於頂中。廢諸淫祀，而胡天神不在其例。尋幸闕口溫水，登雞頭山，自射象牙簪，一發中之，敕示文武。

## 驕淫喪邦
時太后逼幸清河王懌，淫亂肆情，為天下所惡。領軍元叉、長秋卿劉騰等奉明帝于顯陽殿，幽太后于北宮，於禁中殺懌。其後太后從子都統僧敬與備身左右張車渠等數十人謀殺叉，復奉太后臨朝。事不克，僧敬坐徙邊，車渠等死，胡氏多免黜。後明帝朝太后于西林園，宴文武侍臣，飲至日夕，叉乃起至太后前自陳，外雲太后欲害己及騰。太后答云：「無此語。」遂至於極昏。太后乃起執明帝手下堂，言：「母子不聚久，今暮共一宿，諸大臣送我入。」太后與帝向東北小閣，左衛將軍奚康生謀殺叉不果。

自劉騰死，叉又寬怠，太后與明帝及高陽王雍為計，解叉領軍。太后復臨朝，大赦改元。自是朝政疏緩，威恩不立，天下牧守，所在貪婪。鄭儼汙亂宮掖，勢傾海內；李神軌、徐紇並見親侍，一二年中，位總禁要。手握王爵，輕重在心，宣淫於朝，為四方之所穢。文武解體，所在亂逆，土崩魚爛，由於此矣。僧敬又因聚集親族，遂涕泣諫曰：「陛下母儀海內，豈宜輕脫如此！」太后大怒，自是不召僧敬。內為朋黨，防弊耳目，明帝所親幸者，太后多以事害焉。有蜜多道人，能胡語，帝置於左右。太后慮其傳致消息，三月三日，于城南大巷中殺之，方懸賞募賊。又於禁中殺領左右、鴻臚少卿穀會、紹達，並帝所親也。母子之間，嫌隙屢起。鄭儼慮禍，乃與太后計，因潘嬪生女，妄言皇子，便大赦，為武泰元年，復陰行鴆毒。其年二月，明帝暴崩，乃奉潘嬪女，言太子即位。經數日，見人心已安，始言潘嬪本實生女，今宜更擇嗣君，遂立臨洮王子釗為主，年始二、三歲，天下愕然。

及爾朱榮稱兵渡河，太后盡召明帝六宮，皆令入道，太后亦自落發。榮遣騎拘送太后及幼主于河陰。太后對榮多所陳說，榮拂衣而起。太后及幼主並沈於河。太后妹馮翊君收瘞於雙靈寺。武帝時，始葬以后禮，而追加諡曰「**靈**」。

## 考據
* (齊) 魏收纂《魏書·巻十三》

分類:北朝列傳
桑維翰

**桑維翰，**字**國僑**，洛陽人也。

## 輔晉逸才

為人醜怪，身短而面長，常臨鑑以自奇曰：「七尺之身，不如一尺之面。」慨然有志於公輔。初舉進士，主司惡其姓，以「桑」「喪」同音。人有勸其不必舉進士，可以從佗求仕者，維翰慨然，乃著日出扶桑賦以見志。又鑄鐵硯以示人曰：「硯弊則改而佗仕。」卒以進士及第。晉高祖辟為河陽節度掌書記，其後常以自從。

高祖自太原徙天平，不受命，而有異謀，以問將佐，將佐皆恐懼不敢言，獨維翰與劉知遠贊成之，因使維翰為書求援於契丹。契丹主德光已許諾，而趙德鈞亦以重賂啖德光，求助己以篡唐。高祖懼事不果，乃遣維翰往見德光，為陳利害甚辯，德光意乃決，卒以滅唐而興晉，維翰之力也。高祖即位，以維翰為翰林學士、禮部侍郎、知樞密院事，遷中書侍郎、同中書門下平章事，兼樞密使。天福四年，出為相州節度使，歲餘，徙鎮泰寧。

吐渾白承福為契丹所迫，附鎮州安重榮以歸晉，重榮因請與契丹絕好，用吐渾以攻之。高祖重違重榮，意未決。維翰上疏言契丹未可與爭者七，高祖召維翰使者至臥內，謂曰：「北面之事，方撓吾胸中，得卿此疏，計已決矣，可無憂也。」維翰又勸高祖幸鄴都。七年，高祖在鄴，維翰來朝，徙鎮晉昌。

## 廟堂起落

出帝即位，召拜侍中。時侍衛馬步軍都指揮使景延廣用事，與契丹絕盟，維翰言不能入，乃陰使人說出帝曰：「制契丹而安天下，非用維翰不可。」乃出延廣於河南，拜維翰中書令，復為樞密使，封魏國公，事無巨細，一以委之，數月之間，百度寖理。初，李瀚為翰林學士，好飲而多酒過，高祖以為浮薄。天福五年九月，詔廢翰林學士，按唐六典歸其職於中書舍人，而端明殿學士、樞密院學士皆廢。及維翰為樞密使，復奏置學士，而悉用親舊為之。

維翰權勢既盛，四方賂遺，歲積鉅萬。內客省使李彥韜、端明殿學士馮玉用事，共讒之。出帝欲驟黜維翰，大臣劉昫、李崧皆以為不可，卒以玉為樞密使，既而以為相，維翰日益見疎。出帝飲酒過度得疾，維翰遣人陰白太后，請為皇弟重睿置師傅。出帝疾愈，知之，怒，乃罷維翰以為開封尹。維翰遂稱足疾，稀復朝見。契丹屯中渡，破欒城，杜重威等大軍隔絕，維翰曰：「事急矣！」乃見馮玉等計事，而謀不合。時國內旱、蝗，民餓死者歲十數萬，維翰又求見出帝，帝方調鷹於苑中，不暇見，維翰退而歎曰：「晉不血食矣！」

## 與國俱死
自契丹與晉盟，始成於維翰，而終敗於景延廣，故自兵興，契丹凡所書檄，未嘗不以此兩人為言。契丹主德光犯汴京，遣張彥澤遺太后書，問此兩人在否，可使先來。而出帝以維翰嘗議毋絕盟而己違之也，不欲使維翰見德光，因諷彥澤圖之，而彥澤亦利其貲產。維翰狀貌既異，素以威嚴自持，晉之老將大臣，見者無不屈服，彥澤以驍捍自矜，每往候之，雖冬月未嘗不流汗。

初，彥澤入汴京，左右勸維翰避禍，維翰曰：「吾為大臣，國家至此，安所逃死邪！」安坐府中不動。彥澤以兵入，問：「維翰何在？」維翰厲聲曰：「吾，晉大臣，自當死國，安得無禮邪！」彥澤股栗不敢仰視，退而謂人曰：「吾不知桑維翰何如人，今日見之，猶使人恐懼如此，其可再見乎？」乃以帝命召維翰。維翰行，遇李崧，立馬而語，軍吏前白維翰，請赴侍衞司獄。維翰知不免，顧崧曰：「相公當國，使維翰獨死？」崧慚不能對。是夜，彥澤使人縊殺之，以帛加頸，告德光曰：「維翰自縊。」德光曰：「我本無心殺維翰，維翰何必自致。」德光至汴京，使人檢其屍，信為縊死，乃以屍賜其家，而貲財悉為彥澤所掠。

## 考據

分類:五代列傳
蘭芳共和國

**蘭芳大統制共和國**，古邦國也，在今婆羅洲。

昔以**蘭芳公司**自稱，欲附清而不得，乃稱受清之封，使荷人莫敢擊之。及法併越南，荷人乃侵，遂亡其國。

## 注

## 據

分類:東南亞史
終端機

縮圖|終端機
**終端**者，機器也。昔電算甚寡，而用者益衆，遂以鍵盤、熒幕接之。夫鍵盤等物處算機之末，故以「終端」稱之。

## 據

分類:電腦
青糰

**青糰**者，又名**艾糍**、**草粿**，糕點也。清明時節，和艾蓬、糯米，餡豆仁、油麻、白糖，或豚肉，蒸之熟。
擬終端

[縮圖|Termux，擬終端行於[安卓者]]
**擬終端**者，電腦程式也。昔人以文字爲本，終端爲介，以令算機。今人欲效，遂作此式以傳令。

## 據

分類:軟體
浦東新區

**浦東新區**，居上海東陲。地北起長江，南至杭州灣，西臨黃浦江，東極東海。二〇〇九年，吞南匯區。

## 它典
*浦東新區區府

分類:上海市區劃
癸卯土國地動

二〇二三年正月十六夜，中東土耳其地震，殃其東南半壁並敘利亞，先是，鳥驚獸駭，天光閃藍，雷聲轟鳴，繼而滿目漆黑，地動山搖，未幾，再震，湧堆阜，裂溝渠，壞牆屋，壓人畜，百姓死傷無計，時暴雪酷寒，餘震不絕，救援乏力，埋廢墟者哀嚎，流離失所者凍餒，死傷枕藉，慘絕人寰也。

分類:土耳其史
黃郛

**黃郛**者，又名**紹麟**，字**膺白**，號**昭甫**。浙江紹興人也，生於清光緒六年三月八日。民國既立，郛以光復上海功，授滬軍都督府參謀長。二次革命起，郛率革命軍伐大總統袁世凱，旋敗，遂亡命美國。及世凱歿，乃歸，入閣復涉政事。民國十三年十月，郛從國民軍總司令馮玉祥等行兵諫，入京幽總統曹錕。十一月，郛以教育總長拜國務總理行攝總統事。郛既柄政，遂修正《清室優待條件》，逐溥儀出紫禁城。十七年，授國民政府外交部長，赴濟南善後日軍停戰事宜。六月，辭本兼各職，後與楊永泰、張群等籌組「新政學系」。廿二年，復授北平政務委員長，訂《中日塘沽協定》，時論頗以「賣國」咎郛。廿五年十二月六日，郛以肝疾卒於上海，年五十有六。

分類:中華民國列傳
王欽若

**王欽若**，字**定國**，臨江軍新喻人。父仲華，侍祖鬱官鄂州。會。江水暴至，徙家黃鶴樓，漢陽人望見樓上若有光景，是夕，欽若生。欽若早孤，鬱愛之。宋太宗伐太原時，欽若才十八，作《平晉賦論》獻行在。鬱為濠州判官，將死，告家人曰：「吾曆官逾五十年，慎於用刑，活人多矣，後必有興者，其在吾孫乎！」

欽若擢進士甲科，為亳州防禦推官，遷秘書省秘書郎，監廬州稅。改太常丞、判三司理欠憑由司。時毋賓古為度支判官，嘗言曰：「天下逋負，自五代迄今，理督未已，民病幾不能勝矣。仆將啟蠲之。」欽若一夕命吏勾校成數，翌日上之。真宗大驚曰：「先帝顧不知邪？」欽若徐曰：「先帝固知之，殆留與陛下收人心爾。」即日放逋負一千餘萬，釋係囚三千餘人。帝益器重欽若，召試學士院，拜右正言、知制誥，召為翰林學士。蜀寇王均始平，為西川安撫使。所至問繫囚，自死罪以下第降之，凡列便宜，多所施行。還，授左諫議大夫、參知政事，以郊祀恩，加給事中。

河陰民常德方訟臨津縣尉任懿賂欽若得中第，事下御史臺劾治。初，欽若咸平中嘗知貢舉，懿舉諸科，寓僧仁雅舍。仁雅識僧惠秦者與欽若厚，懿與惠秦約，以銀三百五十兩賂欽若，書其數於紙，令惠秦持去。會欽若已入院，屬欽若客納所書於欽若妻李氏，惠秦減所書銀百兩，欲自取之。李氏令奴祁睿書懿名於臂，並以所約銀告欽若。懿再入試第五場，睿復持湯飲至貢院，欽若密令奴索取銀，懿未即與而登科去。仁雅馳書河陰，始歸之。德方得其書，以告御史中丞趙昌言，昌言以聞。既捕祁睿等，亦請逮欽若屬吏。

祁睿本亳小吏，雖從欽若久，而名猶隸亳州。欽若乃言：「向未有祁睿，惠秦亦不及門。」帝方顧欽若厚，命邢昺、閻承翰等於太常寺別鞫之。懿更雲妻兄張駕識知舉官洪湛，嘗俱造湛門。始但以銀屬二僧，不知達主司為誰。昺等遂誣湛受懿銀，湛適使陝西還，而獄已具。時駕且死，睿又悉遁去，欽若因得固執祁睿休役後始傭於家，它奴使多新募，不識惠秦，故皆無證驗。湛坐削藉、流儋州，而欽若遂免。方湛代王旦入知貢舉，懿已試第三場，及官收湛贓，家無有也，乃以湛假梁顥白金器輸官，湛遂死貶所。人知其冤，而欽若恃勢，人莫敢言者。

景德初，契丹入寇，帝將幸澶淵。欽若自請北行，以工部侍郎、參知政事判天雄軍、提舉河北轉運司，真宗親宴以遣之。素與寇準不協，及還，累表願解政事，罷為刑部侍郎、資政殿學士。尋判尚書都省，修《冊府元龜》，或褒讚所及，欽若自名表首以謝，即繆誤有所譴問，戒書吏但云楊億以下，其所為多此類也。歲中，改兵部，升大學士、知通進銀台司兼門下封駁事。初，欽若罷，為置資政殿學士以寵之，準定其班在翰林學士下。欽若訴於帝，復加「大」字，班承旨上。以尚書左丞知樞密院事，修國史。

大中祥符初，為封禪經度制置使兼判兗州，為天書儀衛副使。先是，真宗嘗夢神人言「賜天書於泰山」，即密諭欽若。欽若因言，六月甲午，木工董祚於醴泉亭北見黃素曳草上，有字不能識，皇城吏王居正見其上有御名，以告。欽若既得之，具威儀奉導至社首，跪授中使，馳奉以進。真宗至含芳園奉迎，出所上《天書再降祥瑞圖》示百僚。欽若又言至嶽下兩夢神人，願增建廟庭。及至威雄將軍廟，其神像如夢中所見，因請構亭廟中。封禪禮成，遷禮部尚書，命作《社首頌》，遷戶部尚書。從祀汾陰，復為天書儀衛副使，遷吏部尚書。明年，為樞密使、檢校太傅、同中書門下平章事。初，學士晁迥草制，誤削去官，有詔仍帶吏部尚書。聖祖降，加檢校太尉。欽若居第在太廟後壖，自言出入訶導不自安，因易賜官第於安定坊。七年，為同天書刻玉使。

馬知節同在樞密，素惡欽若，議論不相下。會瀘州都巡檢王懷信等上平蠻功，欽若久不決，知節因面詆其短，爭於帝前。及趣論賞，欽若遂擅除懷信等官，坐是，罷樞密使，奉朝請。改刻玉副使、知通進銀台司。復拜樞密使、同平章事。上玉帝尊號，遷尚書右僕射、判禮儀院，為會靈觀使。有龜蛇見拱聖營，因其地建詳源觀，命欽若總領之。尋拜左僕射兼中書侍郎、同平章事。明年，為景靈使，閱《道藏》，得趙氏神仙事跡四十人，繪於廊廡。又明年，商州捕得道士譙文易，畜禁書，能以術使六丁六甲神，自言嘗出入欽若家，得欽若所遺詩。帝以問欽若，謝不省，遂以太子太保出判杭州。

仁宗為皇太子，自以東宮師保請歸朝，復為資政大學士。詔日赴資善堂侍講皇太子。會輔臣兼領三少，欽若以品高求換秩，拜司空，尋除山南道節度使、同平章事、判河南府。與宰相丁謂不相悅，以疾請就醫京師，不報。令其子從益移文河南府，輿疾而歸。謂言欽若擅去官守，命御史中丞薛映就第按問。欽若惶恐伏罪，降司農卿、分司南京，奪從益一官。

仁宗即位，改秘書監，起為太常卿、知濠州，以刑部尚書知江寧府。仁宗嘗為飛白書，適欽若有奏至，因大書「王欽若」字。是時，馮拯病，太后有再相欽若意，即取字緘置湯藥合，遣中人齎以賜，且口宣召之。至國門而人未有知者。既朝，復拜司空、門下侍郎、同平章事、玉清昭應宮使、昭文館大學士，監修國史。

帝初臨政，欽若謂平時百官敘進，皆有常法，為《遷敘圖》以獻。《真宗實錄》成，進司徒，以郊祀恩，封冀國公。知邵武軍吳植病，求外徙，因殿中丞餘諤以黃金遺欽若，未至，而植復遣牙吏至欽若第問之。欽若執以送官，植、諤皆坐貶。初，欽若安撫西川，植為新繁縣尉，嘗嘗薦舉之。至是，亦當以失舉坐罪，詔勿問。兼譯經使，始赴傳法院，感疾亟歸。帝臨問，賜白金五千兩。既卒，贈太師、中書令，諡**文穆**，錄親屬及所親信二十餘人。宋以來宰相恤恩，未有欽若比者。

欽若嘗言：「少時過圃田，夜起視天中，赤文成『紫微』字。後使蜀，至褒城道中，遇異人，告以他日位至宰相。既去，視其刺字，則唐相裴度也。」及貴，遂好神仙之事，常用道家科儀建壇場以禮神，朱書「紫微」二字陳於壇上。表修裴度祠於圃田，官其裔孫，自撰文以紀其事。

真宗封泰山、祀汾陰，而天下爭言符瑞，皆欽若與丁謂倡之。嘗建議躬謁元德皇太后別廟，為莊穆皇后行期服。議者以謂天子當絕傍期，欽若所言不合禮。又請置先蠶並壽星祠，升天皇北極帝坐於郊壇第一龕，增執法、孫星位，別製王公以下車輅、鼓吹，以備拜官、婚葬。所著書有《鹵簿記》、《彤管懿範》、《天書儀製》、《聖祖事跡》、《翊聖真君傳》、《五嶽廣聞記》、《列宿萬靈朝真圖》、《羅天大醮儀》。欽若自以深達道教，多所建明，領校道書，凡增六百餘卷。

欽若狀貌短小，項有附疣，時人目為「癭相」。然智數過人，每朝廷有所興造，委曲遷就，以中帝意。又性傾巧，敢為矯誕。馬知節嘗斥其奸狀，帝亦不之罪。其後仁宗嘗謂輔臣曰：「欽若久在政府，觀其所為，真奸邪也。」王曾對曰：「欽若與丁謂、林特、陳彭年、劉承珪，時謂之『五鬼』。奸邪險偽，誠如聖諭。」

分類:宋列傳
神閔敬皇后

**劉氏**，小字**玉娘**，魏州成安人也。唐莊宗正室曰衞國夫人韓氏，其次燕國夫人伊氏，其次后也，初封魏國夫人。

后父劉叟，黃鬚，善醫卜，自號劉山人。后生五六歲，晉王攻魏，掠成安，裨將袁建豐得后，納之晉宮，貞簡太后教以吹笙歌舞。既筓，甚有色，莊宗見而悅之。莊宗已為晉王，太后幸其宮，置酒為壽，自起歌舞，太后歡甚，命劉氏吹笙佐酒，酒罷去，留劉氏以賜莊宗。先時，莊宗攻梁軍於夾城，得符道昭妻侯氏，寵專諸宮，宮中謂之「夾寨夫人」。莊宗出兵四方，常以侯氏從軍。其後，劉氏生子繼岌，莊宗以為類己，愛之，由是劉氏寵益專，自下魏博、戰河上十餘年，獨以劉氏從。劉氏多智，善迎意承旨，其佗嬪御莫得進見。

其父聞劉氏已貴，詣魏宮上謁。莊宗召袁建豐問之，建豐曰：「臣始得劉氏於成安北塢，時有黃鬚丈人護之。」及出劉叟示建豐，建豐曰：「是也。」然劉氏方與諸夫人爭寵，以門望相高，因大怒曰：「妾去鄉時，略可記憶，妾父不幸死於亂兵，妾時環尸慟哭而去。此田舍翁安得至此！」因命笞劉叟于宮門。

莊宗已即皇帝位，欲立劉氏為皇后，而韓夫人正室也，伊夫人位次在劉氏上，以故難其事而未發。宰相豆盧革、樞密使郭崇韜希旨，上章言劉氏當立，莊宗大悅。同光二年癸未，皇帝御文明殿，遣使冊劉氏為皇后。皇后受冊，乘翟車，鹵簿、鼓吹，見於太廟。韓夫人等皆不平之，乃封韓氏為淑妃，伊氏為德妃。

莊宗自滅梁，志意騎怠，中官、伶人亂政，后特用事於中。自以出於賤微，踰次得立，以為佛力。又好聚斂，分遣人為商賈，至於市肆之間，薪芻果茹，皆稱中宮所賣。四方貢獻，必分為二，一以上天子，一以入中宮，宮中貨賄山積。惟寫佛書，饋賂僧尼，而莊宗由此亦佞佛。

有胡僧自于闐來，莊宗率皇后及諸子迎拜之。僧遊五臺山，遣中使供頓，所至傾動城邑。又有僧誠惠，自言能降龍。嘗過鎮州，王鎔不為之禮，誠惠怒曰：「吾有毒龍五百，當遣一龍揭片石，常山之人，皆魚鱉也。」會明年滹沱河大水，壞鎮州關城，人皆以為神。莊宗及后率諸子、諸妃拜之，誠惠端坐不起，由是士無貴賤皆拜之，獨郭崇韜不拜也。

是時，皇太后及皇后交通藩鎮，太后稱「誥令」，皇后稱「教命」，兩宮使者旁午於道。許州節度使溫韜以后佞佛，因請以私第為佛寺，為后薦福。莊宗數幸郭崇韜、元行欽等私第，常與后俱。其後，幸張全義第，酒酣，命后拜全義為養父。全義日遣姬妾出入中宮，問遺不絕。

莊宗有愛姬，甚有色而生子，后心患之。莊宗燕居宮中，元行欽侍側，莊宗問曰：「爾新喪婦，其復娶乎？吾助爾聘。」后指愛姬請曰：「帝憐行欽，何不賜之？」莊宗不得已，陽諾之。后趣行欽拜謝，行欽再拜，起顧愛姬，肩輿已出宮矣。莊宗不樂，稱疾不食者累日。

同光三年秋大水，兩河之民，流徙道路，京師賦調不充，六軍之士，往往殍踣，乃預借明年夏、秋租稅，百姓愁苦，號泣于路，莊宗方與后荒于畋遊。十二月己卯臘，畋于白沙，后率皇子、後宮畢從，歷伊闕，宿龕澗，癸未乃還。是時大雪，軍士寒凍，金鎗衞兵萬騎，所至責民供給，壞什器，徹廬舍而焚之，縣吏畏懼，亡竄山谷。

明年三月，客星犯天庫，有星流于天棓。占星者言：「御前當有急兵，宜散積聚以禳之。」宰相請出庫物以給軍，莊宗許之，后不肯，曰：「吾夫婦得天下，雖因武功，蓋亦有天命。命既在天，人如我何！」宰相論于延英，后於屏間耳屬之，因取粧奩及皇幼子滿喜置帝前曰：「諸侯所貢，給賜已盡，宮中所有惟此耳，請鬻以給軍！」宰相惶恐而退。及趙在禮作亂，出兵討魏，始出物以賚軍，軍士負而詬曰：「吾妻子已餓死，得此何為！」

莊宗東幸汴州，從駕兵二萬五千，及至萬勝，不得進而還，軍士離散，所亡太半。至罌子谷，道路隘狹，莊宗見從官執兵仗者，皆以好言勞之曰：「適報魏王平蜀，得蜀金銀五十萬，當悉給爾等。」對曰：「陛下與之太晚，得者亦不感恩。」莊宗泣下，因顧內庫使張容哥索袍帶以賜之，容哥對曰：「盡矣。」軍士叱容哥曰：「致吾君至此，皆由爾輩！」因抽刀逐之，左右救之而免。容哥曰：「皇后惜物，不以給軍，而歸罪於我。事若不測，吾身萬段矣！」乃投水而死。

郭從謙反，莊宗中流矢，傷甚，臥絳霄殿廊下，渴欲得飲，后令宦官進飧酪，不自省視。莊宗崩，后與李存渥等焚嘉慶殿，擁百騎出師子門。后於馬上以囊盛金器寶帶，欲於太原造寺為尼。在道與存渥姦，及至太原，乃削髮為尼。明宗入立，遣人賜后死。後晉天福五年，追謚曰**神閔敬皇后**。

分類:五代列傳
韓圓

**韓圓**，大韓民國法幣。韓國銀行發行。首發於西元一九四五年。
今之韓圓，二〇〇六年始行。計有紙鈔四種：五萬圓、萬圓、五千圓、千圓。鑄幣六種：五百圓、百圓、五十圓、十圓、五圓、一圓。

## 據

* 韓國造幣公社 

分類:大韓民國制度
古坑鄉

**古坑鄉**，處雲林縣之東，全縣極東之鄉也。東北鄰南投竹山，東接嘉義縣阿里山鄉，南連梅山、斗南，西界斗南、西南為嘉義縣大林，方百六十六平三公里，口三萬餘。

分類:雲林縣地方
灘尾弘吉

縮圖|灘尾弘吉
**灘尾弘吉**，故日本政治家，廣島縣人。明治三十二年生於廣島縣佐伯郡大柿村。嘗任厚生大臣、文部大臣、眾議院議長等職。平成六年，卒於東京都，年九十有六。

分類:日本職官誌
分類:廣島縣列傳
分類:明治列傳
王

*周尊號，見天子；
*翟魏天王，北燕天王尊號，見王號；
*朝鮮尊號，見朝鮮國王；
*大和王權王號，見大和國王。
楊永泰

**楊永泰**者，又名**承泰**，字**鬯卿**。廣東茂名人也，生於清光緒六年。永泰為人異敏，工謀略，亦善察時局。民國既立，永泰以國民黨議員與黃郛、張群、吳鐵城等結為朋黨，號曰「新政學系」。及蔣中正當國，永泰屢獻奇策以助剿共，中正甚倚為腹心。民國廿五年，授湖北省政府主席。十月廿五日，永泰遇刺於漢口，年五十有六。

分類:中華民國列傳
獨島日

**獨島日**（독도의 날），一九〇〇年一〇月二五日大韓帝國（獨島）勅令第41號制定。二〇〇〇年八月大韓民國民間団体「獨島守護隊」，（獨島）勅令第41號制定日記念，見獨島日。

分類:慶尚北道
火線先鋒大吾

《**火線先鋒大吾**》，日本漫畫也。曾田正人繪，平成七年初刊於《周刊少年周日》，平成十一年完結。日版付梓於小學館，臺灣中文版民國八十六年初付梓於大然，九十五年又付梓青文出版社。令和二年，復於《月刊少年雜誌》初刊《**烈焰先鋒 救國之橙衫消防員**》。

分類:平成漫畫
分類:令和漫畫
周書楷

**周書楷**者，湖北安陸人也，生於中華民國二年八月廿一日。書楷少穎敏，年十八，入國立中央大學政治系。二十七年，書楷以外交部僚屬任駐英國大使館學習員。抗戰既終，書楷歸，授美國代表團翻譯。二十八年，從國府播遷於臺，後晉駐美特命全權大使。當是時，中共與國府爭聯合國常任席次，美國欲結好中共以制蘇聯，遂陰許之。六十年十月，書楷以外交部長赴紐約聯合國總部，雖折衝樽俎，終亦失之席次。既返臺，遂辭外長，遷駐教廷大使。八十一年七月卅一日，書楷以疾卒於台北，年七十有八。

分類:中華民國外使列傳
顧孟餘

**顧孟餘**者，以字行，名**兆熊**，筆名**公孫愈之**。直隸順天府人也，生於清光緒十四年十月十八日。孟餘性勤慎，通經濟，尤善西洋語。及入國民黨，從汪精衛之改組派，授鐵道部長兼中央執行委員。二十六年七月，日本入寇，俄頃，陷平津、上海、南京、武漢等處，國勢益危。精衛遂以對日媾和為計，欲走河內；孟餘數語其不可，然精衛持之甚堅，未果。三十年七月，授國立中央大學校長，孟餘為人恬淡，校務概令教員自專，眾人皆悅。三十七年，憲政既立，授行政院副院長，旋辭。翌年，國府播遷於臺，孟餘乃赴香港組織「中國自由民主戰鬥同盟」，後徙美國。六十一年六月廿五日，孟餘以疾歿於台北，年八十有五。

分類:中華民國列傳
鯱

**鯱**，亦作**鯱鉾**，海獸也，虎首魚身，見於日本古譚。日人常以其像飾屋。

## 據

分類:古譚之生物
二二八事件

民國卅六年二月廿七日，緝私於，傷菸販，致群情激憤。警欲撤，遂施銃誤殺一人，而奔派出所。民焚其車，圍警局，欲使以凶手付之，然未果。

翌日，民衆遊街，至，殺警二人，傷四人。復至，然不得入。未初一刻許，有民自火車站，向而行。衞兵見狀，乃以機關銃擊之，傷亡者衆。正一刻許，衆聚，又佔，號召起義。民亂遂起。

三月一日，市參議會組。行政長官初從之，實則向中央請兵。氏遂遣國軍廿一師以平亂。由是臺人死傷無數。

## 據

分類:民國臺灣紀事
南港區

**南港區**，臺北市極東之區也。境內多山，北接內湖，東鄰汐止，西為信義，南連文山。

昔屬臺北縣，民國五十六年為臺北市升格直轄市，始併入。
何塞·奧特加·加塞特

**何塞·奧特加·加塞特** ，西班牙人。西元一八八三年五月九日，生於馬德里。奧特加二十歲，由德烏斯托大學卒業成博士，遊學德意志，歷數載，教授以新康德意理。奧特加才華橫溢，其學術不按恆例，尤尊禮韋伯，故著述甚推重韋伯新教倫理之說。奧特加治文輒疑舊，新論歐洲遠古、中世、近代文明演變形勢，譯訂《西方沒落》二卷，凡五百〇七頁；後復撰《大眾之叛》證理權貴及百姓相沿革關係，凡十五卷也。一九一〇年，奧特加為聘馬德里大學，充玄學教授。共和肇興，入選國會議員，越二年，奧特加因仕宦不達告歸，遂致政。晚年以內戰流寓阿根廷布宜諾斯艾利斯，迨世界大戰平，徙葡萄牙。一九四八年，歸國，創辦人文學院置馬德里。奧特加邃於通幾，遍覽實存、康德、生機、自由百家說，繇是自成宗派，其門生弟子不絕，時謂「馬德里學派」。一九五五年十月十八日，卒於家，年七十二。奧特加所著有書《大眾之叛》《論伽利略》《愛》《通幾溯源》《概念與恆信》《藝術非人化》《小說筆記》《語言本質》《吾思及疏離》《論萊布尼茲》《世界史詮釋》《技術論》《新民族考察》等。

## 引據

分類:西班牙列傳
吳鐵城

**吳鐵城**者，江西九江人也，本貫廣東香山。生於光緒十四年三月九日，歿於民國四十二年十一月十九日。鐵城性機警，勇於任事，能治軍，亦諳庶政。及入國民黨，歷上海市長、廣東省政府主席、國民黨秘書長、行政院副院長兼外交部長等職。

分類:中華民國列傳
三維印製

縮圖|三維印製
**三維印製**，鑄物之術也。以金、木、塑料等爲墨，假機器之力，層層疊之，以成諸物。

今人或以此鑄銃。
縮圖|所印之銃
## 據

分類:技術
氹仔

**氹仔**，古稱**潭仔**，又名**龍環**，列澳門四區也。初為海中孤嶼，後築海為陸，遂與路環連島。今政屬嘉模堂。

分類:澳門
火星異種

《**火星異種**》，日本國文士貴家悠、畫師橘賢一所作漫畫也。平成廿六年九月廿六日，濱崎博嗣導演，安川正吾監督，以原著改動畫初映，至十二月十九日終。廿八年四月一日，該作續映，至是年六月廿四日終幕，凡二部。

## 概述
西曆廿一世紀末年，地球人眾過巨，各國俱衰，不復豐饒。時中國、美國、日本、俄國、德國、羅馬聯邦號曰「六大國」並立於世。六國為求人類之中興，遂組織宇宙航空局，且置蟑螂於熒惑以察宜居。後五百年，宇宙航空局選派幹員赴熒惑欲行殖民。眾既抵熒惑，然其地已為異種所據，於是大戰幾不可免。

## 要角
### 阿尼克斯一號隊士
* **小町小吉**
:日本人，日美聯合第一班班長。

* **米歇爾·K·戴維斯**
:美利堅人，日美聯合第二班班長。

* **西爾維斯特·阿西莫夫**
:俄羅斯人，北歐第三班班長。

* **劉翊武**
:中國人，亞洲第四班班長。

* **阿道夫·萊因哈特**
:德意志人，歐洲第五班班長。

* **喬瑟夫·G·牛頓**
:羅馬聯邦人，歐洲第六班班長。

### 宇宙航空局幹部
* **傑拉爾德·古德曼**
:美國總統，第一支局主席。

* **蛭間一郎**
:日本內閣總理大臣，第二支局主席。

* **布萊迪米爾·斯麥爾斯**
:俄羅斯總統，第三支局主席。

* **劉就武**
:中國元首，第四支局主席。

* **佩托拉·艾茵海姆**
:德國總理，第五支局主席。

* **盧克·斯諾連森**
:羅馬聯邦總統，第六支局主席。

分類:平成動畫
分類:平成漫畫
奎宿增廿一

縮圖
**奎宿增廿一**，今人多以『**仙女座星系**』一名冠之，本星系群之天河也。去坤輿二百五十萬光年。徑蓋二十萬光年，厚蓋二千六百餘光年。
劉鍇

**劉鍇**者，字**亦鍇**。廣東中山人也，生於光緒卅三年五月廿七日。鍇為人聰辯，既卒業於英國牛津大學，歷外交部常務次長、駐加拿大全權大使等職。民國五十一年，蔣廷黻遷駐美國大使，授鍇常駐聯合國代表。六十年十月廿五日，中共取聯合國常任席次，遂辭，遷駐菲律賓大使。八十年二月十二日，鍇以風疾卒於舊金山，年八十有三。

分類:中華民國外使列傳
趙孝成王

**趙孝成王**，惠文王之子也。元年，秦伐趙，拔三城。趙王新立，太后用事，秦急攻之。趙氏求救於齊，齊曰：「必以長安君爲質，兵乃出。」太后不肯，大臣彊諫。太后明謂左右曰：「復言長安君爲質者，老婦必唾其面。」左師觸龍言願見太后，太后盛氣而胥之。入，徐趨而坐，自謝曰：「老臣病足，曾不能疾走，不得見久矣。竊自恕，而恐太后體之有所苦也，故願望見太后。」太后曰：「老婦恃輦而行耳。」曰：「食得毋衰乎？」曰：「恃粥耳。」曰：「老臣閒者殊不欲食，乃彊歩，日三四里，少益嗜食，和於身也。」太后曰：「老婦不能。」太后不和之色少解。左師公曰：「老臣賤息舒祺最少，不肖，而臣衰，竊憐愛之，願得補黑衣之缺以衞王宮，昧死以聞。」太后曰：「敬諾。年幾何矣？」對曰：「十五歳矣。雖少，願及未塡溝壑而讬之。」太后曰：「丈夫亦愛憐少子乎？」對曰：「甚於婦人。」太后笑曰：「婦人異甚。」對曰：「老臣竊以爲媼之愛燕后賢於長安君。」太后曰：「君過矣，不若長安君之甚。」左師公曰：「父母愛子則爲之計深遠。媼之送燕后也，持其踵，爲之泣，念其遠也，亦哀之矣。已行，非不思也，祭祀則祝之曰『必勿使反』，豈非計長久，爲子孫相繼爲王也哉？」太后曰：「然。」左師公曰：「今三世以前，至於趙主之子孫爲侯者，其繼有在者乎？」曰：「無有。」曰：「微獨趙，諸侯有在者乎？」曰：「老婦不聞也。」曰：「此其近者禍及其身，遠者及其子孫。豈人主之子侯則不善哉？位尊而無功，奉厚而無勞，而挾重器多也。今媼尊長安君之位，而封之以膏腴之地，多與之重器，而不及今令有功於國，一旦山陵崩，長安君何以自讬於趙？老臣以媼爲長安君之計短也，故以爲愛之不若燕后。」太后曰：「諾，恣君之所使之。」於是爲長安君約車百乘，質於齊，齊兵乃出。

子義聞之，曰：「人主之子，骨肉之親也，猶不能持無功之尊，無勞之奉，而守金玉之重也，而況於予乎？」

齊安平君田單將趙師而攻燕中陽，拔之。又攻韓注人，拔之。二年，惠文后卒。田單爲相。

四年，王夢衣偏裻之衣，乘飛龍上天，不至而墜，見金玉之積如山。明日，王召筮史敢占之，曰：「夢衣偏裻之衣者，殘也。乘飛龍上天不至而墜者，有氣而無實也。見金玉之積如山者，憂也。」

後三日，韓氏上黨守馮亭使者至，曰：「韓不能守上黨，入之於秦。其吏民皆安爲趙，不欲爲秦。有城市邑十七，願再拜入之趙，財王所以賜吏民。」王大喜，召平陽君豹告之曰：「馮亭入城市邑十七，受之何如？」對曰：「聖人甚禍無故之利。」王曰：「人懷吾德，何謂無故乎？」對曰：「夫秦蠶食韓氏地，中絶不令相通，固自以爲坐而受上黨之地也。韓氏所以不入於秦者，欲嫁其禍於趙也。秦服其勞而趙受其利，雖彊大不能得之於小弱，小弱顧能得之於彊大乎？豈可謂非無故之利哉！且夫秦以牛田之水通糧蠶食，上乘倍戰者，裂上國之地，其政行，不可與爲難，必勿受也。」王曰：「今發百萬之軍而攻，踰年歴歳未得一城也。今以城市邑十七幣吾國，此大利也。」

趙豹出，王召平原君與趙禹而告之。對曰：「發百萬之軍而攻，踰歳未得一城，今坐受城市邑十七，此大利，不可失也。」王曰：「善。」乃令趙勝受地，告馮亭曰：「敝國使者臣勝，敝國君使勝致命，以萬戸都三封太守，千戸都三封縣令，皆世世爲侯，吏民皆益爵三級，吏民能相安，皆賜之六金。」馮亭垂涕不見使者，曰：「吾不處三不義也：爲主守地，不能死固，不義一矣；入之秦，不聽主令，不義二矣；賣主地而食之，不義三矣。」趙遂發兵取上黨。廉頗將軍軍長平。

七年，廉頗免而趙括代將。秦人圍趙括，趙括以軍降，卒四十餘萬皆阬之。王悔不聽趙豹之計，故有長平之禍焉。

王還，不聽秦，秦圍邯鄲。武垣令傅豹、王容、蘇射率燕衆反燕地。趙以靈丘封楚相春申君。

八年，平原君如楚請救。還，楚來救，及魏公子無忌亦來救，秦圍邯鄲乃解。

十年，燕攻昌壯，五月拔之。趙將樂乘、慶舍攻秦信梁軍，破之。太子死。而秦攻西周，拔之。徒父祺出。十一年，城元氏，縣上原。武陽君鄭安平死，收其地。十二年，邯鄲廥燒。十四年，平原君趙勝死。

十五年，以尉文封相國廉頗爲信平君。燕王令丞相栗腹約驤，以五百金爲趙王酒，還歸，報燕王曰：「趙氏壯者皆死長平，其孤未壯，可伐也。」王召昌國君樂閒而問之。對曰：「趙，四戰之國也，其民習兵，伐之不可。」王曰：「吾以衆伐寡，二而伐一，可乎？」對曰：「不可。」王曰：「吾卽以五而伐一，可乎？」對曰：「不可。」燕王大怒。群臣皆以爲可。燕卒起二軍，車二千乘，栗腹將而攻鄗，卿秦將而攻代。廉頗爲趙將，破殺栗腹，虜卿秦、樂閒。

十六年，廉頗圍燕。以樂乘爲武襄君。十七年，假相大將武襄君攻燕，圍其國。十八年，延陵鈞率師從相國信平君助魏攻燕。秦拔我楡次三十七城。十九年，趙與燕易土：以龍兌、汾門、臨樂與燕；燕以葛、武陽、平舒與趙。

二十年，秦王政初立。秦拔我晉陽。

二十一年，孝成王卒。廉頗將，攻繁陽，取之。使樂乘代之，廉頗攻樂乘，樂乘走，廉頗亡入魏。子偃立，是爲悼襄王。

分類:趙王世家
趙惠文王

**趙惠文王**，名**何**，武靈王之子也。武靈王二十七年五月戊申，大朝於東宮，傳國，立王子何以爲王。王廟見禮畢，出臨朝，大夫悉爲臣。肥義爲相國，并傅王。是爲惠文王，武靈王自號爲主父。

主父欲令子主治國，而身胡服將士大夫西北略胡地，而欲從雲中、九原直南襲秦，於是詐自爲使者入秦。秦昭襄王不知，已而怪其狀甚偉，非人臣之度，使人逐之，而主父馳已脱關矣。審問之，乃主父也。秦人大驚。主父所以入秦者，欲自略地形，因觀秦王之爲人也。

惠文王二年，主父行新地，遂出代，西遇樓煩王於西河而致其兵。三年，滅中山，遷其王於膚施。起靈壽，北地方從，代道大通。還歸，行賞，大赦，置酒酺五日，封長子章爲代安陽君。章素侈，心不服其弟所立，主父又使田不禮相章也。

李兌謂肥義曰：「公子章彊壯而志驕，黨衆而欲大，殆有私乎？田不禮之爲人也，忍殺而驕。二人相得，必有謀陰賊起，一出身徼幸。夫小人有欲，輕慮淺謀，徒見其利而不顧其害，同類相推，倶入禍門。以吾觀之，必不久矣。子任重而勢大，亂之所始，禍之所集也，子必先患。仁者愛萬物而智者備禍於未形，不仁不智，何以爲國？子奚不稱疾毋出，傳政於公子成？毋爲怨府，毋爲禍梯。」肥義曰：「不可，昔者主父以王屬義也，曰：『毋變而度，毋異而慮，堅守一心，以歿而世。』義再拜受命而籍之。今畏不禮之難而忘吾籍，變孰大焉。進受嚴命，退而不全，負孰甚焉。變負之臣，不容於刑。諺曰『死者復生，生者不愧』。吾言已在前矣，吾欲全吾言，安得全吾身！且夫貞臣也難至而節見，忠臣也累至而行明。子則有賜而忠我矣，雖然，吾有語在前者也，終不敢失。」李兌曰：「諾，子勉之矣！吾見子已今年耳。」涕泣而出。李兌數見公子成，以備田不禮之事。

異日肥義謂信期曰：「公子與田不禮甚可憂也。其於義也聲善而實惡，此爲人也不子不臣。吾聞之也，姦臣在朝，國之殘也；讒臣在中，主之蠹也。此人貪而欲大，内得主而外爲暴。矯令爲慢，以擅一旦之命，不難爲也，禍且逮國。今吾憂之，夜而忘寐，饑而忘食。盜賊出入不可不備。自今以來，若有召王者必見吾面，我將先以身當之，無故而王乃入。」信期曰：「善哉，吾得聞此也！」

四年，朝群臣，安陽君亦來朝。主父令王聽朝，而自從旁觀窺群臣宗室之禮。見其長子章傫然也，反北面爲臣，詘於其弟，心憐之，於是乃欲分趙而王章於代，計未決而輟。

主父及王游沙丘，異宮，公子章卽以其徒與田不禮作亂，詐以主父令召王。肥義先入，殺之。髙信卽與王戰。公子成與李兌自國至，乃起四邑之兵入距難，殺公子章及田不禮，滅其黨賊而定王室。公子成爲相，號安平君，李兌爲司寇。公子章之敗，往走主父，主主開之，成、兌因圍主父宮。公子章死，公子成、李兌謀曰：「以章故圍主父，卽解兵，吾屬夷矣。」乃遂圍主父。令宮中人「後出者夷」，宮中人悉出。主父欲出不得，又不得食，探爵鷇而食之，三月餘而餓死沙丘宮。主父定死，乃發喪赴諸侯。

是時王少，成、兌專政，畏誅，故圍主父。主父初以長子章爲太子，後得呉娃，愛之，爲不出者數歳，生子何，乃廢太子章而立何爲王。呉娃死，愛弛，憐故太子，欲兩王之，猶豫未決，故亂起，以至父子倶死，爲天下笑，豈不痛乎！

五年，與燕鄚、易。八年，城南行唐。九年，趙梁將，與齊合軍攻韓，至魯關下。及十年，秦自置爲西帝。十一年，董叔與魏氏伐宋，得河陽於魏。秦取保陽。十二年，趙梁將攻齊。十三年，韓徐爲將，攻齊。公主死。十四年，相國樂毅將趙、秦、韓、魏、燕攻齊，取靈丘。與秦會中陽。十五年，燕昭王來見。趙與韓、魏、秦共撃齊，齊王敗走，燕獨深入，取臨菑。

十六年，秦復與趙數撃齊，齊人患之。蘇厲爲齊遺趙王書曰：

臣聞古之賢君，其德行非布於海内也，教順非洽於民人也，祭祀時享非數常於鬼神也。甘露降，時雨至，年穀豐孰，民不疾疫，衆人善之，然而賢主圖之。

今足下之賢行功力，非數加於秦也；怨毒積怒，非素深於齊也。秦趙與國，以彊征兵於韓，秦誠愛趙乎？其實憎齊乎？物之甚者，賢主察之。秦非愛趙而憎齊也，欲亡韓而呑二周，故以齊餤天下。恐事之不合，故出兵以劫魏、趙。恐天下畏己也，故出質以爲信。恐天下亟反也，故徴兵於韓以威之。聲以德與國，實而伐空韓，臣以秦計爲必出於此。夫物固有勢異而患同者，楚久伐而中山亡，今齊久伐而韓必亡。破齊，王與六國分其利也。亡韓，秦獨擅之。收二周，西取祭器，秦獨私之。賦田計功，王之獲利孰與秦多？

説士之計曰：「韓亡三川，魏亡晉國，市朝未變而禍已及矣。」燕盡齊之北地，去沙丘、鉅鹿斂三百里，韓之上黨去邯鄲百里，燕、秦謀王之河山，閒三百里而通矣。秦之上郡近挺關，至於楡中者千五百里，秦以三郡攻王之上黨，羊腸之西，句注之南，非王有已。踰句注，斬常山而守之，三百里而通於燕，代馬胡犬不東下，昆山之玉不出，此三寶者亦非王有已。王久伐齊，從彊秦攻韓，其禍必至於此。願王孰慮之。

且齊之所以伐者，以事王也；天下屬行，以謀王也。燕秦之約成而兵出有日矣。五國三分王之地，齊倍五國之約而殉王之患，西兵以禁彊秦，秦廢帝請服，反髙平、根柔於魏，反坙分、先兪於趙。齊之事王，宜爲上佼，而今乃抵罪，臣恐天下後事王者之不敢自必也。願王孰計之也。

今王毋與天下攻齊，天下必以王爲義。齊抱社稷而厚事王，天下必盡重王義。王以天下善秦，秦暴，王以天下禁之，是一世之名寵制於王也。於是趙乃輟，謝秦不撃齊，王與燕王遇。廉頗將，攻齊昔陽，取之。

十七年，樂毅將趙師攻魏伯陽。而秦怨趙不與己撃齊，伐趙，拔兩城。十八年，秦拔石城。王再之衞東陽，決河水，伐魏氏。大潦，漳水出。魏冉來相趙。十九年，秦取二城，趙與魏伯陽。趙奢將，攻齊麥丘，取之。

二十年，廉頗將，攻齊。王與秦昭王遇西河外。二十一年，趙徙漳水武平西。二十二年，大疫。置公子丹爲太子。二十三年，樓昌將，攻魏幾，不能取。十二月，廉頗將，攻幾，取之。二十四年，廉頗將，攻魏房子，拔之，因城而還。又攻安陽，取之。二十五年，燕周將，攻昌城、髙唐，取之。與魏共撃秦。秦將白起破華陽，得一將軍。二十六年，取東胡歐代地。

二十七年，徙漳水武平南。封趙豹爲平陽君。河水出，大潦。二十八年，藺相如伐齊，至平邑。罷城北九門大城。燕將成安君公孫操弒其王。二十九年，秦、韓相攻，而圍閼與。趙使趙奢將，撃秦，大破秦軍閼與下，賜號爲馬服君。

三十三年，惠文王卒，太子丹立，是爲趙孝成王。

分類:趙王世家
和諧

《**和諧**》，日本國文士伊藤計劃所作小說也。其述作甚佳，而獲日本SF大賞、星雲賞之獎。平成廿七年十一月十三日，中村孝導演，山本幸治監督，以原著改動畫影戲見映，凡一部。

## 概述
西元二零一九年，天下遭兵戈而紛亂，各國無不土崩瓦解。政府既倒，生府出世，並創科技名曰「WatchMe」以惠民，各國復安。當此時，日本國有三女霧慧敦、御冷彌迦、零下堂希安者，惡生府之政，乃相約自戕；事發，御冷死，二人尤生。後十三年，霧慧偶聞御冷之訊，然大亂亦由此始矣。

## 要角
* **霧慧敦**
:WHO螺旋監察事務局高等監察官。

* **御冷彌迦**
:霧慧敦之友，博學有才藻，慕和諧之道。

* **以利亞·瓦西洛夫**
:ICPO探員，受命查察「和諧」之秘辛。

* **霧慧諾亞達**
:霧慧敦之父，醫療學教授。

分類:平成小說
分類:平成動畫
東亞模式

**東亞模式**者，興國之道也。明治東瀛取歐、美之長，頓綱振紀，殖産興業，富國強兵，是為先驅也。戰後韓國、台灣、香港、新加坡，民康物阜，國富民豐，曰亞洲四龍。改革開放以降，天下大治，百獸率舞，曰北京共識。概而言之，東亞模式也。

分類:東亞史
軍火女王

《**軍火女王**》，日本國畫師高橋慶太郎所作漫畫也。平成廿四年四月十日，元永慶太郎導演，黑田洋介監督，以原著改動畫初映，至六月廿六日終。是年十月九日，該作續映，至十二月廿五日終幕，凡二部。

## 概述
西元廿一世紀，天下時局波詭，列國爭霸不休，火器互市乃為之興。海外有一火器商賈名曰蔻蔻，長袖善舞，乘勢而起。不數年，群英歸其幕，遂縱橫於世間，竟欲一展鴻鵠之志。

## 要角
* **蔻蔻·海克梅迪亞**
:HCLI社軍火商賈，性穎異，多智謀，掌歐、非之火器互市。

* **約拿**
:HCLI社護衛，名喬納森·邁爾，為人沈厚寡言，善射，尤通武藝。

* **雷姆**
:HCLI社護衛，名雷姆·布列克，嘗任三角洲特種部隊少校。

* **法爾梅**
:HCLI社護衛，名蘇菲雅·威瑪，嘗任機械化獵兵中隊少校。

* **威利**
:HCLI社護衛，名威廉·尼爾森，號「郊狼」，嘗任美軍空降軍團工兵旅少尉。

* **魯茲**
:HCLI社護衛，善狙擊。

* **烏戈**
:HCLI社護衛，身長體碩，有膂力，尤善御車。

* **毛**
:HCLI社護衛，嘗從軍任砲手。

* **R**
:HCLI社護衛，名雷納德·索奇，CIA搜查官。

* **東條秋彥**
:HCLI社護衛，嘗任日本防衛省情報本部SR班隊士。

分類:平成漫畫
分類:平成動畫
幻靈鎮魂曲

《**幻靈鎮魂曲**》，日本國文士虛淵玄所作電子遊戲也。平成十六年二月廿七日，以遊戲改動畫初映，至十一月廿六日終。廿一年四月二日復映，真下耕一導演，黑田洋介監督，至是歲九月廿四日終幕，凡一部。

## 概述
西元廿一世紀初，美利堅犯罪屢發，盜徒橫行。時有一組織名曰「Inferno」，慨然有統合全美黑道之志，遂招賢納才以養士。Ein、Zwei者皆為其所豢刺客，勇武絕倫，蓋以雷霆之勢攘除群雄，二人情緣亦由此而生。

## 要角
* **Zwei／吾妻玲二**
:日本人，美利堅犯罪組織「Inferno」之刺客。

* **Ein／江漣**
:蒙古人，美利堅犯罪組織「Inferno」刺客首座。

* **Drei／卡爾·迪本斯**
:美利堅人，犯罪組織「Inferno」之刺客。

* **克勞迪婭·瑪秋奈**
:美利堅人，犯罪組織「Inferno」高等幹部。

* **賽斯·瑪斯塔**
:德意志人，犯罪組織「Inferno」洗腦學者，克勞迪婭部曲。

* **麗茲·加蘭特**
:美利堅人，犯罪組織「Inferno」幹部，克勞迪婭部曲。

* **梧桐大輔**
:日本人，黑幫梧桐組少主。

* **志賀透**
:日本人，大輔之參謀。

分類:平成電子遊戲
分類:平成動畫
無限住人

《**無限住人**》，日本國畫師沙村廣明所作漫畫也。平成二十年七月十三日，以原述改動畫初映，至是歲十二月廿八日終。卅一年十月十日復映，真下耕一導演，川崎裕之監督之。至令和二年三月廿六日終幕，凡二部。

## 概述
寬政四年，值江戶幕府治世，海內安泰。有一劍士者名曰萬次，嘗得異人八百比丘尼授以「血仙蟲」，遂獲不死之身。萬次遇孤女凜，凜闔家為「逸刀流」所殺。萬次感其悲憫乃為之復仇，旋相約而行。

## 要角
* **卍／萬次**
:獨眼劍士，性忠義，善劍術，有不死之身。

* **淺野凜**
:「無天一流」統主之女，少負家仇，欲誅「逸刀流」以雪恨。

* **天津影久**
:「逸刀流」統主，劍術絕倫，且任智數。

* **乙橘槇繪**
:「逸刀流」劍士，武藝精熟，深通槍法。

* **凶戴斗**
:「逸刀流」劍士，重信義，善使三重子母劍。

* **川上新夜**
:「逸刀流」劍士，喜製假面，與子練造隱於市井。

* **阿葉山宗介**
:「逸刀流」統主代理，年六旬，尤富謀略。

* **吉乃瞳阿**
:「逸刀流」劍士，蝦夷人，與西洋人八苑狼夷作同遊。

* **果心居士**
:「逸刀流」劍士，號「水科先生」，工醫道。

* **吐鉤群**
:「無骸流」統主，幕府講劍所新番頭。

* **杣燎**
:吐鉤群之女，性警敏，從「六鬼團」伐逸刀流。

* **百琳**
:「無骸流」劍士，善射，亦工於易容。

* **真理路**
:「無骸流」劍士，從百琳遊，任護衛。

* **偽一**
:「無骸流」劍士，性沈厚，曉義理，武藝已臻化境。

* **屍良**
:「無骸流」劍士，性奸狡，嗜殺戮。

* **宗理**
:畫師，前幕府細作，劍術超凡，有一女曰阿辰。

* **綾目步蘭人**
:蘭學醫生，諳西洋醫術。

分類:平成漫畫
分類:平成動畫
狂賭之淵

《**狂賭之淵**》，日本國文士河本焰、畫師尚村透所作漫畫也，其述作嘗獲NEXT漫畫之賞。平成廿九年七月一日，林祐一郎導演，村越繁監督，以原著改動畫初映，至十一月一日終。卅一年一月八日續映，至是歲三月廿六日終幕。

## 概述
日本國有一學堂，喚曰「私立百花王學園」，廣納門閥世家入學。其校定制與眾迥異，乃以賭技定高下，勝者為優，敗者則汰。校設生徒會，尤以會長桃喰權重，大政盡決之於桃喰。桃喰既柄校務，立議罪銀制，賭技不利及無銀可繳者遂為奴婢。生徒皆苦其苛政，然無計可施矣。

## 要角
* **蛇喰夢子**
:百花王學園二年華班生徒，性聰慧，賭技無雙。

* **早乙女芽亞里**
:百花王學園二年華班生徒，蛇喰之友，性嚴慎亦多智謀。

* **桃喰綺羅莉**
:百花王學園生徒會長，美姿貌，任權術，賭技不可測。

* **豆生田楓**
:百花王學園生徒會會計，財務大臣之子。

* **生志摩妄**
:百花王學園生徒會美化委員長。

* **夢見弖優芽美**
:百花王學園生徒會公關，善歌舞。

* **黃泉月瑠奈**
:百花王學園生徒會選舉管理委員長。

* **五十嵐清華**
:百花王學園生徒會書記，桃喰之侍從。

* **西洞院百合子**
:百花王學園生徒會庶務，傳統文化研究會長。

* **皇伊月**
:百花王學園生徒會役員，豆生田之友。

* **花手毬津津麗**
:百花王學園一年華班生徒，早乙女之友。

* **戶隱雪見**
:百花王學園文學部部長，早乙女之友。

* **聚樂幸子**
:百花王學園生徒會風紀委員長。

* **壬生臣葵**
:百花王學園生徒會前會計，善咲會會長。

* **三春瀧咲良**
:百花王學園生徒會前美化委員長，善咲會評議員。

分類:平成漫畫
分類:平成動畫
高堡奇人

《**高堡奇人**》，美利堅文士菲利普·迪克所作小說也，其述作文藻甚優而獲雨果賞。西元二零一五年一月十五日，亞馬遜公司以原著改影戲見映，至二零一九年十一月十五日終幕，凡四部。

## 概述
西元一九四七年，納粹德國與日本敗同盟國於美洲，美國、英國、蘇聯等國降。德日既稱霸，乃中分天下，西歸於德而東歸於日矣。歐亞非諸洲悉數淪為藩屬，美國亦為德日分佔。一九六二年，德元首希特勒薨。時黨務部長鮑曼即位，欲征日本以獨霸天下。內務部長希姆萊旋舉兵擒鮑氏，廢之而自立。希氏柄政，有志於宇宙殖民，德日之釁遂止。

## 要角
* **朱莉安娜·克萊恩**
:美利堅人，居舊金山日佔區，嫻合氣道。

* **弗蘭克·弗林克**
:美利堅人，居舊金山日佔區，為軍火廠匠人。

* **喬·布萊克**
:德意志人，本諱**約瑟夫**，鮑曼之子。

* **約翰·史密斯**
:美利堅人，德國駐紐約納粹黨衛隊副總指揮。

* **田上信輔**
:日本人，日屬太平洋合眾國貿易大臣，善卜筮。

* **城戶武**
:日本人，日屬太平洋合眾國憲兵隊總檢察官。

* **羅伯特·奇爾丹**
:美利堅人，舊金山藝術工藝品店主。

* **尼可·多默爾**
:德意志人，影戲劇作家。

* **霍桑·阿本森**
:美利堅人，號曰「高堡奇人」。

分類:美國小說
分類:美國影戲
純電動車

**純電動**之**車**，不賴膏火為資，全藉蓄電池之發機以驅行。其電力必取諸外，而儲之器中。世人通謂之**電動車**，常與他種電力驅動者相淆，實則此類最為精純。

此車之利，首在不穢周遭之氣。其電機於疾行加速之際，功效尤顯，凡行止頻繁者，最得其用。夫燃油之車，停而不止，汽機猶自閒旋，既耗其膏，復黷其空；此車則不然，止則機靜，無虛耗之虞。且當降坂遏行之時，能收其餘力以反充電池，既集其事，復減機件之磨，完固而易治。故於通衢擁塞之際，其效益彰，且無煙塵之患，遠出他車之上。
分類:車
慕容廆

**慕容廆**，字**弈洛瑰**，昌黎棘城鮮卑人也。其先有熊氏之苗裔，世居北夷，邑于紫蒙之野，號曰東胡。其後與匈奴並盛，控弦之士二十餘萬，風俗官號與匈奴略同。秦漢之際為匈奴所敗，分保鮮卑山，因以為號。曾祖莫護跋，魏初率其諸部入居遼西，從宣帝伐公孫氏有功，拜率義王，始建國於棘城之北。時燕代多冠步搖冠，莫護跋見而好之，乃斂發襲冠，諸部因呼之為步搖，其後音訛，遂為慕容焉。或云慕二儀之德，繼三光之容，遂以慕容為氏。祖木延，左賢王。父涉歸，以全柳城之功，進拜鮮卑單于，遷邑於遼東北，於是漸慕諸夏之風矣。

## 崛起遼東

廆幼而魁岸，美姿貌，身長八尺，雄傑有大度。安北將軍張華雅有知人之鑒，廆童丱時往謁之，華甚歎異，謂曰：「君至長必為命世之器，匡難濟時者也。」因以所服簪幘遺廆，結殷勤而別。涉歸死，其弟耐篡位，將謀殺廆，廆亡潛以避禍。後國人殺耐，迎廆立之。

初，涉歸有憾于宇文鮮卑，廆將修先君之怨，表請討之。晉武帝弗許。廆怒，入寇遼西，殺略甚眾。武帝遣幽州諸軍討廆，戰於肥如，廆眾大敗。自後復掠昌黎，每歲不絕。又率眾東伐扶余，扶余王依慮自殺，廆夷其國城，驅萬餘人而歸。東夷校尉何龕遣督護賈沈將迎立依慮之子為王，廆遣其將孫丁率騎邀之。沈力戰斬丁，遂復扶余之國。廆謀於其眾曰：「吾先公以來世奉中國，且華裔理殊，強弱固別，豈能與晉競乎？何為不和以害吾百姓邪！」乃遣使來降。帝嘉之，拜為鮮卑都督。廆致敬於東夷府，巾衣詣門，抗士大夫之禮。何龕嚴兵引見，廆乃改服戎衣而入。人問其故，廆曰：「主人不以禮，賓復何為哉！」龕聞而慚之，彌加敬憚。時東胡宇文鮮卑段部以廆威德日廣，懼有吞併之計，因為寇掠，往來不絕。廆卑辭厚幣以撫之。

太康十年，廆又遷於徒河之青山。廆以大棘城即帝顓頊之墟也，元康四年乃移居之。教以農桑，法制同于上國。永甯中，燕垂大水，廆開倉振給，幽方獲濟。天子聞而嘉之，褒賜命服。

太安初，宇文莫圭遣弟屈雲寇邊城，雲別帥大素延攻掠諸部，廆親擊敗之。素延怒，率眾十萬圍棘城，眾咸懼，人無距志。廆曰：「素延雖犬羊蟻聚，然軍無法制，已在吾計中矣。諸君但為力戰，無所憂也。」乃躬貫甲胄，馳出擊之，素延大敗，追奔百里，俘斬萬餘人。

永嘉初，廆自稱鮮卑大單于。遼東太守龐本以私憾殺東夷校尉李臻，附塞鮮卑素連、木津等托為臻報仇，實欲因而為亂，遂攻陷諸縣，殺掠士庶。太守袁謙頻戰失利，校尉封釋懼而請和。連歲寇掠，百姓失業，流亡歸附者日月相繼。廆子翰言於廆曰：「求諸侯莫如勤王，自古有為之君靡不杖此以成事業者也。今連、津跋扈，王師覆敗，蒼生屠膾，豈甚此乎！豎子外以龐本為名，內實幸而為寇。封使君以誅本請和，而毒害滋深。遼東傾沒，垂已二周，中原兵亂，州師屢敗，勤王杖義，今其時也。單于宜明九伐之威，救倒懸之命，數連、津之罪，合義兵以誅之。上則興復遼邦，下則併吞二部，忠義彰於本朝，私利歸於我國，此則吾鴻漸之始也，終可以得志于諸侯。」廆從之。是日，率騎討連、津，大敗斬之，二部悉降，徙之棘城，立遼東郡而歸。

## 遠交近攻
晉懷帝蒙塵于平陽，王浚承制以廆為散騎常侍、冠軍將軍、前鋒大都督、大單于，廆不受。建興中，晉愍帝遣使拜廆鎮軍將軍、昌黎、遼東二國公。建武初，晉元帝承制拜廆假節、散騎常侍、都督遼左雜夷流人諸軍事、龍驤將軍、大單于、昌黎公，廆讓而不受。征虜將軍魯昌說廆曰：「今兩京傾沒，天子蒙塵，琅邪承制江東，實人命所系。明公雄據海朔，跨總一方，而諸部猶怙眾稱兵，未遵道化者，蓋以官非王命，又自以為強。今宜通使琅邪，勸承大統，然後敷宣帝命，以伐有罪，誰敢不從！」廆善之，乃遣其長史王濟浮海勸進。及帝即尊位，遣謁者陶遼重申前命，授廆將軍、單于，廆固辭公封。

時兩京傾覆，幽、冀淪陷，廆刑政修明，虛懷引納，流亡士庶多繈負歸之。廆乃立郡以統流人，冀州人為冀陽郡，豫州人為成周郡，青州人為營丘郡，并州人為唐國郡。於是推舉賢才，委以庶政，以河東裴嶷、代郡魯昌、北平陽耽為謀主，北海逢羨、廣平遊邃、北平西方虔、渤海封抽、西河宋奭、河東裴開為股肱，渤海封弈、平原宋該、安定皇甫岌、蘭陵繆愷以文章才俊任居樞要，會稽硃左車、太山胡毋翼、魯國孔纂以舊德清重引為賓友，平原劉贊儒學該通，引為東庠祭酒，其世子皝率國胄束修受業焉。廆覽政之暇，親臨聽之，於是路有頌聲，禮讓興矣。

時平州刺史、東夷校尉崔毖自以為南州士望，意存懷集，而流亡者莫有赴之。毖意廆拘留，乃陰結高句麗及宇文、段國等，謀滅廆以分其地。太興初，三國伐廆，廆曰：「彼信崔毖虛說，邀一時之利，烏合而來耳。既無統一，莫相歸伏，吾今破之必矣。然彼軍初合，其鋒甚銳，幸我速戰。若逆擊之，落其計矣。靖以待之，必懷疑貳，迭相猜防。一則疑吾與毖譎而覆之，二則自疑三國之中與吾有韓魏之謀者，待其人情沮惑，然後取之必矣。」於是三國攻棘城，廆閉門不戰，遣使送牛酒以犒宇文，大言於眾曰：「崔毖昨有使至。」於是二國果疑宇文同於廆也，引兵而歸。宇文悉獨官曰：「二國雖歸，吾當獨兼其國，何用人為！」盡眾逼城，連營三十里。廆簡銳士配皝，推鋒於前；翰領精騎為奇兵，從旁出，直沖其營；廆方陣而進。悉獨官自恃其眾，不設備，見廆軍之至，方率兵距之。前鋒始交，翰已入其營，縱火焚之，其眾皆震擾，不知所為，遂大敗，悉獨官僅以身免，盡俘其眾。於是營候獲皇帝玉璽三紐，遣長史裴嶷送於建鄴。崔毖懼廆之仇己也，使兄子燾偽賀廆。會三國使亦至請和，曰：「非我本意也，崔平州教我耳。」廆將燾示以攻圍之處，臨之以兵，曰：「汝叔父教三國滅我，何以詐來賀我乎？」廆懼，首服。廆乃遣燾歸說毖曰：「降者上策，走者下策也。」以兵隨之。毖與數十騎棄家室奔於高句麗，廆悉降其眾，徙燾及高瞻等於棘城，待以賓禮。明年，高句麗寇遼東，廆遣眾擊敗之。

裴嶷至自建鄴，帝遣使者拜廆監平州諸軍事、安北將軍、平州刺史，增邑二千戶。尋加使持節、都督幽州東夷諸軍事、車騎將軍、平州牧，進封遼東郡公，邑一萬戶，常侍、單于並如故；丹書鐵券，承制海東，命備官司，置平州守宰。

段末波初統其國，而不修備，廆遣皝襲之，入令支，收其名馬寶物而還。趙主勒遣使通和，廆距之。送其使於建鄴。勒怒，遣宇文乞得龜擊廆，廆遣皝距之。以裴嶷為右部都督，率索頭為右翼，命其少子仁自平郭趣柏林為左翼，攻乞得龜，克之，悉虜其眾。乘勝拔其國城，收其資用億計，徙其人數萬戶以歸。

## 晉室雄藩

晉成帝即位，加廆侍中，位特進。咸和五年，又加開府儀同三司，固辭不受。廆嘗從容言曰：「獄者，人命之所懸也，不可以不慎。賢人君子，國家之基也，不可以不敬。稼穡者，國之本也，不可以不急。酒色便佞，亂德之甚也，不可以不戒。」乃著《家令》數千言以申其旨。遣使與太尉陶侃箋。

廆使者遭風沒海，其後廆更寫前箋，並齎其東夷校尉封抽、行遼東相韓矯等三十餘人疏上侃府。

侃報抽等書，其略曰：「車騎將軍憂國忘身，貢篚載路，羯賊求和，執使送之，西討段國，北伐塞外，遠綏索頭，荒服以獻。惟北部未賓，屢遣征伐。又知東方官號，高下齊班，進無統攝之權，退無等差之降，欲進車騎為燕王，一二具之。夫功成進爵，古之成制也。車騎雖未能為官摧勒，然忠義竭誠。今騰箋上聽，可不遲速，當任天臺也。」朝議未定。八年，廆卒，乃止，年六十四，在位四十九年。成帝遣使者策贈大將軍、開府儀同三司，諡曰「**襄**」。及燕主皝建號，上廆廟號「**高祖**」，追諡「**武宣皇帝**」。

## 考據

分類:十六國世家
分類:前燕本紀
永生之酒

《**永生之酒**》，日本國文士成田良悟所作小說也，其述作嘗獲電擊小說之賞。平成十九年七月廿六日，大森貴弘導演，高木登監督，以原著改動畫見映，至是歲十一月一日終幕。

## 概述
西元一七一一年，泰西有煉金方士之眾，泛海至大西洋。其間有方士名麥沙者，以奇術召惡魔，遂得靈藥。該藥狀若酒，凡飲者必獲永生，同為永生者亦可相噬。眾既感其神異，皆服之。時有方士塞拉德者，性沉深詭詐，殺數人而噬之。麥沙等雖破其謀，然為之遁走。餘者俱驚悚，遂盡散去。

## 要角
* **費洛·普羅宣查**
:美利堅人，黑手黨瑪爾汀喬家頭目。

* **麥沙·阿法羅**
:煉金方士，曉異術，善使飛刀。隱於黑手黨瑪爾汀喬家，為記室。

* **艾尼絲**
:塞拉德之侍從，後笈歸於費洛。

* **塞拉德·奎茲**
:煉金方士，恆居幕後而操威柄，素有通識永生之志。

* **拉德·盧梭**
:黑手黨盧梭家頭領從子，性烈，尤好殺人。

* **艾薩克·迪安**
:美利堅人，雞鳴狗盜之徒。

* **米莉亞·哈文德**
:美利堅人，雞鳴狗盜之徒。

* **珂雷亞·史坦菲爾德**
:飛翔禁酒坊號之車掌，武藝精熟，猶如萬人敵。

分類:平成小說
分類:平成動畫
絕望先生

《**絶望先生**》，日本國畫師久米田康治所作漫畫也。平成十九年七月七日初映，新房昭之導演，金卷兼一監督之。至廿一年九月廿六日終幕，凡三部。

## 概述
昭和中，日本有一夫子名曰「糸色望」者，性陰鬱，曉於書史。及入某高校，授二年班導師。其間異人雲集，生徒皆博學術，各有千秋。糸色望既任教，遂以其名冠之，號曰「絶望教室」也。

## 要角
* **糸色望**
:糸色家第四子，任某高中二年班導師。其人博覽群書，尤諳藝文典故。

* **風浦可符香**
:某高中二年班生徒，善交涉，能識人心。

* **大草麻菜實**
:某高中二年班生徒，少家貧。

* **音無芽留**
:某高中二年班生徒，好電郵以交通。

* **加賀愛**
:某高中二年班生徒，性陰鬱，畏人言。

* **木津千里**
:某高中二年班生徒，為人威重，有才藝，兼通武略。

* **木村卡愛拉**
:某高二年班生徒，少徙海外，以留學生歸國。

* **小節浴**
:某高中二年班生徒，喜牲類之尾。

* **小森霧**
:某高中二年班生徒，蟄其家而不出。

* **常月纏**
:某高中二年班生徒，素慕糸色望，遂尾行之。

* **日塔奈美**
:某高中二年班生徒。

* **藤吉晴美**
:某高中二年班生徒，善畫亦好登高。

* **關內・瑪麗亞・太郎**
:某高中二年班生徒，中東之流民。

* **臼井影郎**
:某高中二年班生徒，任班長。

* **新井智惠**
:某高中心理輔導教師。

* **糸色景**
:糸色家次子。

* **糸色命**
:糸色家第三子。

* **糸色倫**
:糸色家之女，某高中二年班生徒。

* **一旧先生**
:糸色望之友。

分類:平成漫畫
分類:平成動畫
怪物

《**MONSTER**》，又譯《**怪物**》，日本國畫師浦澤直樹所作漫畫也。其述作嘗獲文化廳藝術季漫畫之賞，平成十六年四月廿六日以原著改動畫而映。小島正幸導演，浦畑達彥監督之，至十七年九月廿七日終幕，凡一部。

## 概述
自美蘇交鋒以來，世界分「自由」、「共產」兩途，彼此爭霸不休，蓋演成冷戰之勢。西元一九八六年，時德意志亦有西德及東德之分，東德貿易顧問李貝特攜妻子亡命於西。未幾，李貝特夫婦遇刺，其子約翰創甚，鄰送至醫院以療。該院外科醫師天馬賢三者，素有仁心，且醫術精湛，遂為約翰療。及愈，約翰旋遁去。又九年，市內刑案迭起，或曰乃天馬所為。天馬蒙冤，數解之，竟不得免。當此時，約翰忽至，告曰罪案悉由己出。天馬甚悔救之，遂誓欲膺懲約翰。

## 要角
* **天馬賢三**
:日本人，德國杜塞道夫醫院外科部長。秉性中正，工醫道，懷懸壺濟世之志。

* **約翰·李貝特**
:德意志人，年二十，有龍陽之姿。任智數，穎敏無雙，右翼皆隱奉為宗主。

* **妮娜·弗多納**
:德意志人，本諱安娜·李貝特，約翰之妹。

* **艾娃·海尼曼**
:德意志人，杜塞道夫醫院院長之女，性驕矜。

* **海因里希·倫克**
:德意志人，聯邦調查局警部。

* **古利馬**
:本諱諾麥亞，任新聞記者。

* **迪特**
:德意志人，天馬之友。

* **魯迪·吉蘭**
:德意志人，犯罪心理醫師，天馬之同窗。

* **萊希瓦**
:德意志人，精神分析師，天馬嘗師從其學。

* **菲利茲·法帝馬**
:德意志人，天馬案之律師。

* **阿爾弗雷德·鮑爾**
:刺客，約翰之部曲，有膂力，善射。

* **彼得·查培克**
:捷克人，右翼組織首揆。多智略，尤諳洗腦之術。

* **克里斯多夫·吉瓦尼西**
:吉瓦尼西家少主，約翰之友。性機巧，能聆音，善察人心。

* **揚·斯庫**
:捷克人，布拉格警察署刑警。

* **漢斯·格魯古·休伯特**
:德意志人，家資巨萬，號曰「慕尼黑之吸血鬼」。

分類:平成漫畫
分類:平成動畫
梅毒

**梅毒**者，多以交媾而得，其毒最易傳染者也。而核其傳染之由，每乘尿管皮薄易爛之處而入。醫學家因其毒由淺而深，即以是分作三層。大抵該癥初起，類似小瘡，漸漸貼近陽具兩旁之髀罅處，並起肉核，待至三四十日，或久至二三月，其毒即由肉核而發，由是內皮外皮，惡染其毒，而患癥愈深，若延至三至十五載，則該毒並能入臟入筋入骨，而成為難治之癥矣。

此病由梅毒螺旋体所引致，其病原為德國醫師埃裡克·霍夫曼及弗裡茲·蕭丁二人於一九〇五年所驗得。

分類:疾病
九十一日

《**九十一日**》，日本國朱夏公司所作動畫也。平成廿六年七月八日見映，鏑木宏導演，岸本卓監督之，至是年十月一日終幕，凡一部。

## 概述
西元一九二零年，美利堅立殊法，凡國中厲行禁酒，士民人等概不得販製飲用。百姓好酒者甚苦之，黑手黨遂陰製私酒以牟重利。時法尼提家扼水陸衝要，藉販私酒而起，掠互市之寶貨，其勢日盛。一九二八年，有一酒徒名曰阿維里奧者，機巧多策略，獻秘酒以入法尼提家。法氏大喜，遂納之，然禍患亦自此始矣。

## 要角
* **阿維里奧·布魯諾**
:性機警，好奇謀，沉深有城府。

* **尼祿·法尼提**
:法尼提家少主，性英毅，任俠。

* **克魯迪奧**
:阿維里奧之友，諳製酒之法。

* **范諾·克萊門特**
:法尼提家幹部，尼祿之友。

* **巴爾貝羅**
:法尼提家幹部，尼祿之軍師。

* **甘佐**
:法尼提家元老，文森特之友。

* **文森特·法尼提**
:法尼提家當主，尼祿之父。

* **弗拉特**
:法尼提家次子，欲取尼祿而代之。

* **羅納多**
:芝加哥加拉西亞家幹部，尼祿之內弟。

* **凡格**
:奧爾塞家幹部，為人陰鷙而狡詐。

* **斯特雷加**
:芝加哥加拉西亞家少主。

* **特婓爾**
:洛倫斯城禁酒取締官。

分類:平成動畫
黑衣警探

《**黑衣警探**》，美利堅阿德萊德公司所作動畫也。西元一九九七年十月十一日，以《黑衣人》影戲改動畫而映，至二零零一年六月三十日終幕，凡四部。

## 概述
自未來以降，地球與宇宙交通益勤，外星之眾頻入而行諸不法。美利堅慮外星者難糾，遂設機關，名曰「MIB」，掌督察偵緝之柄以約束其行。

## 要角
* **傑伊**
:代號**J**，美利堅人。「MIB」之特工，隸凱伊節制。

* **凱伊**
:代號**K**，美利堅人。「MIB」之元老，性穎敏，尤多謀略。

* **艾爾**
:代號**L**，美利堅人。「MIB」之特工，善醫。

* **澤德**
:美利堅人，「MIB」局長。

* **阿爾法**
:代號**A**，美利堅人。凱伊嘗師從其學，後叛「MIB」而出。

* **弗蘭克**
:外星犬類，居紐約，諳察機要。

* **傑克·吉布斯**
:外星人，當鋪商賈也。性詐，善復生之術。

* **蠕蟲**
:外星蟲類，好咖啡。

分類:美國動畫
精神勝利法

**精神勝利法**，亦曰**阿Q精神**，謂顛倒是非，妄自尊大，以安己心。語出《阿Q正傳》。魯迅撰以譏刺時人。

## 例

阿Q旣爲人所敗，思曰：「吾今爲兒所毆矣，斯世甚謬」云云。乃去。

## 據

分類:心理
斬·赤紅之瞳

《**斬·赤紅之瞳**》，日本國文士貴博、畫師田代哲也所作漫畫也。平成廿六年七月六日，以漫畫改動畫而映，小林智樹導演，上江洲誠監督之。至是歲十二月十四日終幕，凡一部。

## 概述
帝國末年，主昏臣暗，奸黨滋蔓，文武官吏好權趨利者馳騖追逐。以致綱紀廢弛，國勢潰敗決裂，不可振作。既而革命軍起，吊民伐罪，遂欲傾覆帝國以濟蒼生。

## 要角
* **塔茲米**
:革命軍「夜襲」暗殺隊役員，善劍術，其異稟曰「惡鬼纏身」。

* **赤瞳**
:革命軍「夜襲」暗殺隊役員，有殊力，嫻武藝，其異稟曰「村雨」。

* **瑪茵**
:革命軍「夜襲」暗殺隊役員，善射，其異稟曰「南瓜」。

* **雷歐奈**
:革命軍「夜襲」暗殺隊役員，嗜酒好博，其異稟曰「獅子王」。

* **拉伯克**
:革命軍「夜襲」暗殺隊役員，多智計，其異稟曰「交叉之尾」。

* **布蘭德**
:革命軍「夜襲」暗殺隊役員，任俠，尤通武略。及死，其異稟授以塔茲米。

* **希爾**
:革命軍「夜襲」暗殺隊役員，曉詩書，其異稟曰「萬物兩斷」。

* **切爾茜**
:革命軍「夜襲」暗殺隊役員，美姿儀，善易容，其異稟曰「蓋亞粉底」。

* **娜傑塔**
:革命軍「夜襲」暗殺隊長官，初為帝國將軍，後歸於革命，其異稟曰「須佐之男」。

* **皇帝**
:帝國之主，沖齡踐祚，威柄操於臣下，其異稟曰「始皇帝座」。

* **奧內斯特**
:帝國大臣，總攝軍國機務。為人陰險好刑戮，其異稟曰「至尊帝具」。

* **席拉**
:帝國內衛「獵犬」隊長，奧氏之子也，其異稟曰「次元方陣」。

* **艾斯德斯**
:帝國將軍，與奧氏內外把持。用兵無雙，其異稟曰「惡魔之粹」。

* **威爾**
:艾斯德斯幕府「狩人」隊士，其異稟曰「修羅化身」。

* **黑瞳**
:艾斯德斯幕府「狩人」隊士，赤瞳之妹也，其異稟曰「八房」。

* **賽琉**
:艾斯德斯幕府「狩人」隊士，素惡犯罪之行，其異稟曰「百臂巨人」。

* **波魯斯**
:艾斯德斯幕府「狩人」隊士，其異稟曰「煉獄招致」。

* **時尚博士**
:艾斯德斯幕府「狩人」隊士，其異稟曰「神之御手」。

* **蘭**
:艾斯德斯幕府「狩人」隊士，其異稟曰「萬里飛翔」。

分類:平成漫畫
分類:平成動畫
魍魎之匣

《**魍魎之匣**》，日本國文士京極夏彥所作小說也，其述作嘗獲推理作家協會之賞。平成二十年十月七日，中村亮介導演，村井貞之監督，以原著改動畫見映，至是歲十二月三十日終幕。

## 概述
昭和廿七年，東京嘗起數刑案，死四女，屍皆分裂而棄之，百姓悚懼。時有一中學生徒楠本賴子者，性陰鬱，從同窗柚木遊。及暑假，二人乃相約往觀湖。至車站，柚木忽墮月台，創甚。警察木場及柚木姐陽子遂攜其至醫院療治。不數日，眾往視之，然柚木竟不知所蹤矣。

## 要角
* **中禪寺秋彥**
:「武藏晴明神社」之主，居京極堂。其人穎異博學，善推理，好言鬼神事。
:有一妹曰**敦子**，「稀譚舍」月報記者也。

* **榎木津禮二郎**
:「薔薇十字社」偵探，中禪寺之友，性傲，能透視。

* **關口巽**
:文學士，中禪寺之友，善屬文。

* **木場修太郎**
:東京警視廳刑警，榎木津之友。

* **鳥口守彥**
:糟粕雜誌之編輯。

* **楠本賴子**
:私立鷹羽女學院生徒，年十四。

* **柚木加菜子**
:私立鷹羽女學院生徒，有殊色，尤諳藝文。

* **柚木陽子**
:影戲優伶，美馬坂之女。

* **美馬坂幸四郎**
:醫學教授，柚木之父。

* **久保竣公**
:文學士，撰《匣中少女》以揚名。

* **寺田兵衛**
:御筥神教之主，通陰陽術數。

分類:平成小說
分類:平成動畫
威廉二世

*威廉二世 (英格蘭)
*威廉二世 (奧蘭治親王)
*威廉二世 (荷蘭王)
*威廉二世 (德國)
*威廉二世 (符騰堡)
王淑妃

**淑妃王氏**，邠州餅家女也，有美色，號「**花見羞**」。

## 居中弄柄
少賣梁故將劉鄩為侍兒，鄩卒，王氏無所歸。是時，唐明宗夏夫人已卒，方求別室，有言王氏於宰相安重誨者，重誨以告明宗而納之。王氏素得鄩金甚多，悉以遺明宗左右及諸子婦，人人皆為王氏稱譽，明宗益愛之。而夫人曹氏為人簡質，常避事，由是王氏專寵。明宗即位，議立皇后，而曹氏當立，曹氏謂王氏曰：「我素多病，而性不耐煩，妹當代我。」王氏曰：「后，帝匹也，至尊之位，誰敢干之！」乃立曹氏為皇后，王氏為淑妃。

妃事曹皇后亦甚謹，每明宗晨起，盥櫛服御，皆妃執事左右，及罷朝，明宗與皇后食，妃侍，食徹乃退，未嘗少懈，皇后心亦益愛之。然宮中之事，皆主於妃。始，妃因安重誨得進，常德之。明宗性儉約，及在位久，宮中用度稍侈，重誨每規諫。妃取外庫錦造地衣，重誨切諫，引劉后為戒，妃由是怨之。重誨既久專權，中外惡之者眾，妃及宣徽使孟漢瓊居中浸用事，數短重誨於上。重誨內憂懼，表解機務。明宗病，妃與漢瓊出納左右，人皆憚之，殺重誨、秦王從榮，皆與焉。劉鄩諸子，皆以妃故封拜官爵。

## 苟安唐晉
閔帝即位，冊尊皇后為皇太后，妃為皇太妃。初，明宗後宮有生子者，命妃母之，是為許王從益。從益乳母司衣王氏，見明宗已老而秦王握兵，心欲自託為後計，乃曰：「兒思秦王。」是時從益已四歲，又數教從益自言求見秦王。明宗遣乳嫗將兒往來秦府，遂與從榮私通，從榮因使王氏伺察宮中動靜。從榮已死，司衣王氏以謂秦王實以兵入宮衛天子，而以反見誅，出怨言。閔帝聞之，大怒，賜司衣王氏死，而事連太妃，由是心不悅，欲遷之至德宮，以太后素善妃，懼傷其意而止，然待之甚薄。

末帝入立，嘗置酒妃院，妃舉酒曰：「願辭皇帝為比丘尼。」帝驚，問其故，曰：「小兒處偶得命，若大兒不容，則死之日，何面見先帝！」因泣下。末帝亦為之悽然，待之頗厚。石敬瑭兵犯京師，末帝聚族將自焚。妃謂太后曰：「事急矣，宜少回避，以俟姑夫。」太后曰：「我家至此，何忍獨生，妹自勉之！」太后乃與帝俱燔死，而妃與許王從益及其妹匿於鞠院以免。

晉高祖立，妃自請為尼，不可，乃遷于至德宮。晉遷都汴，以妃子母俱東，置於宮中，高祖皇后事妃如母。天福四年九月癸未，詔以郇國三千戶封唐許王從益為郇國公，以奉唐祀，服色、旌旗一依舊制。太常議立莊宗、明宗、愍帝三室，以至德宮為廟；詔立高祖、太宗，為五廟，使從益歲時主祠。

出帝即位，妃母子俱還洛陽。契丹犯京師，趙延壽所尚明宗公主已死，契丹主耶律德光乃為延壽娶從益妹，是為永安公主。公主不知其母為誰，素亦養於妃，妃至京師主婚禮。德光見明宗畫像，焚香再拜，顧妃曰：「明宗與我約為弟兄，爾吾嫂也。」已而靳之曰：「今日乃吾婦也。」乃拜從益為彰信軍節度使，從益辭，不之官，與妃俱還洛陽。

## 母子俱薨
德光北歸，留蕭翰守汴州。漢高祖起太原，翰欲北去，乃使人召從益，委以中國。從益子母逃於徽陵域中，以避使者，使者迫之以東，遂以從益權知南朝軍國事。從益御崇元殿，翰率契丹諸將拜殿上，晉羣臣拜殿下。羣臣入謁太妃，妃曰：「吾家子母孤弱，為翰所迫，此豈福邪？禍行至矣！」乃以王松、趙上交為左右丞相，李式、翟光鄴為樞密使，燕將劉祚為侍衞親軍都指揮使。翰留契丹兵千人屬祚而去。

漢高祖擁兵而南，從益遣人召高行周、武行德等為拒，行周等皆不至，乃與王松謀以燕兵閉城自守。妃曰：「吾家亡國之餘，安敢與人爭天下！」乃遣人上書迎漢高祖。高祖聞其嘗召行周而不至，遣郭從義先入京師殺妃母子。妃臨死呼曰：「吾家母子何罪？何不留吾兒，使每歲寒食持一盂飯洒明宗墳上。」聞者悲之，從益死時年十七。

## 引據

分類:五代列傳
吳景濂

**吳景濂**者，字**蓮伯**，號**述唐**，又號**晦廬**，奉天寧遠人也。生於清同治十二年。

宣統元年，景濂以奉天教育總會長選為省咨議局議長。三年十月十日，黎元洪舉事於武昌，南方各省旋皆告獨立。景濂遂以奉天代表至南京，入臨時參議院。民國元年，臨時參議院復會於京師，俄改選議長，景濂任之。翌年，國會初立，憲政幾欲告成。大總統袁世凱獨專威柄，褫國民黨人議席，並廢《臨時約法》。國會既解散，景濂乃南下討袁。

五年，世凱歿而國會復開，景濂故再入國會眾院。未幾，議長湯化龍辭任，景濂繼之。六年六月，安徽督軍張勳統兵入京師，迫總統黎元洪解散國會。元洪無兵可恃，乃從之。八月，景濂以議長率眾議員往粵通電護法。景濂素尚憲政，而無黨派之見，每言及「國中軍閥，無論南北，俱是一丘之貉」。當此時，直系領袖曹錕、吳佩孚欲入主中樞，然苦無法可依。景濂遂入見，倡以「法統重光」，曹吳均表讚成。於是國會復開，曹吳逐總統徐世昌，乃迎黎元洪重祚，俄又逐元洪而自為政，景濂居中為謀主也。

十三年十月，直奉之役起，馮玉祥、張作霖等敗直系，曹吳俱下野。及段祺瑞任臨時執政，取締國會法統，景濂遂遁日本，後徙天津法租界。卅三年一月廿四年，景濂以疾卒於天津，年七十有一。

分類:中華民國列傳
獵巫

**獵巫**謂治巫之罪。今喩責人以欲加之罪。

昔歐羅巴人以爲災禍皆巫覡所致，乃究其責。及《巫槌》付梓，獵巫日甚。此書曰：以或爲巫者擲於水中，沉者已斃，浮者爲巫。於是人人競相誣指，謂某暗行巫蠱之事。所誣者或見縊，或遭焚；不諳巫術者，亦爲所誅。所害者尤以女子爲眾。

## 據

分類:歐洲史
黑執事

《**黑執事**》，日本國畫師樞簗所作漫畫也。平成二十年十月二日，篠原俊哉導演，岡田麿里監督，以原著改動畫而映，至廿一年十一月一日終。廿二年七月一日續映，至是年九月十六日終。廿六年七月一日，該作三映，阿部記之導演，吉野弘幸監督之，至是年十一月十五日終幕，凡三部。

## 概述
西元一八八八年，正值英吉利維多利亞女王治世，英國雄峙天下，富有四海，號曰「日不落」。英吉利域內安泰豐盈，國勢雖日盛，然富者愈富，貧者愈貧。京師黎庶亦頗有菜色，於是犯罪滋擾不絕。女王遂授貴族凡多姆海伍氏以督察之柄，凡海內黑道有不法者，悉由其處分，時謂曰「女王之獒」。

## 要角
* **夏爾·凡多姆海伍**
:英吉利人，凡多姆海伍伯爵。年十二，任凡多姆海伍零售公司社長，並握監察黑道之柄。

* **賽巴斯欽·米卡艾利斯**
:惡魔，凡多姆海伍邸執事長。其人姿儀雋雅，諸般皆能，夏爾甚倚為股肱。

* **菲尼安**
:凡多姆海伍邸園丁，性憨直，負殊力。

* **巴爾德**
:美利堅陸軍中士，凡多姆海伍邸庖廚，熟諳軍事戰法。

* **梅琳**
:刺客，凡多姆海伍邸侍女，善射。

* **田中**
:英吉利人，凡多姆海伍邸前執事長。

* **蛇男**
:凡多姆海伍邸僕從，有馭蛇之異稟。

* **伊莉莎白·米多福特**
:米多福特侯爵之女，少嘗許配於夏爾，姿貌端麗，嫻劍術。

* **安潔莉娜·達雷斯**
:巴奈特男爵夫人，夏爾姑母，工醫，號「紅夫人」。

* **劉**
:清國青幫頭目，「崑崙」煙館店主。

* **藍貓**
:清國人，劉之義妹，善鎚。

* **索馬·阿斯曼加達爾**
:印度班卡爾藩國王子，夏爾之友。

* **阿格尼**
:印度人，索馬之心腹長隨，武藝超凡，亦通庖技。

* **葬儀屋**
:死神，寄寓倫敦為仵作，曉中外秘辛。

* **格雷爾·沙多克里夫**
:死神，傾慕於賽巴斯欽。

* **威廉·T·史皮爾斯**
:死神，格雷爾之主管。

* **安潔拉·布朗**
:天使，性陰鷙，善變化，以亞修名充女王執事。

* **普魯托**
:安潔拉所豢之魔犬，及贈予夏爾，遂為之鎮宅。

* **亞洛斯·特蘭西**
:特蘭西伯爵，性倨傲，少孤，以孌童入嗣伯爵。

* **克勞德·弗斯達斯**
:惡魔，特蘭西邸執事長。

* **漢娜·安娜費羅斯**
:惡魔，特蘭西邸侍女。

分類:平成漫畫
分類:平成動畫
孫洪伊

**孫洪伊**者，字**伯蘭**。直隸天津人，生於清同治十一年十一月十七日。

宣統元年，清廷預備立憲，令各省籌組咨議局，洪伊尋舉為直隸省咨議局議員。十一月，洪伊赴京師籲請速開國會，未果，遂入中國同盟會。民國二年，國會初立，洪伊以進步黨人選為議員。既而結納同志組織「韜園系」，隱執國會制憲之柄。俄頃，大總統袁世凱解散國會，洪伊遂至上海以觀時局。

及世凱改行帝製，天下輿情洶洶，洪伊亦聯絡南北，頗與護國之事。五年八月，總統黎元洪、總理段祺瑞柄政，國會復開，授洪伊內務總長。當是時，政潮迭起，黎段之爭愈烈。洪伊素善元洪，故屢恃公府而與祺瑞相持；祺瑞甚慍之，遂迫元洪罷其職。六年九月，洪伊南下往廣州，從革命黨首孫文護法，授內務部長。孫文既歿，洪伊乃隱於上海。廿五年三月廿六日，洪伊以疾卒於上海，年六十有三。

分類:中華民國列傳
林森

**林森**，字**子超**，號**長仁**。福建閩縣人，生於清同治七年。

森少好學，年十三，入鶴齡英華書院。既卒業，供職於台北電報局。光緒廿一年，清廷依《馬關條約》割讓台灣予日本。森從台灣提督劉永福舉兵禦侮，台南陷，乃歸福建。卅一年，森入中國同盟會，遂立志於革命。及武昌起義，革命之勢席捲南北，森赴江西舉事，授民政長。

民國元年一月，南京臨時政府立，森以革命黨人選為臨時參議院議長。二年四月，國會初立，森復授國會全院委員會委員長。俄頃，二次革命起，森從國民黨討總統袁世凱。旋敗，從黨魁孫文亡命日本。六年八月，從孫文往粵護法，任非常國會參議院議長。十四年三月，孫文歿。十一月，森與鄒魯、居正、吳稚暉等籌組西山會議，通電清共反蘇。十七年十月，授國民政府委員暨立法院副院長。

二十年，滿洲事變起，國府主席蔣中正以抵禦不利辭本兼各職；十二月，國府推舉森繼任主席。森為人恬靜淡泊，不好沽權，居元首位凡十二年，大政皆委於內閣、軍委。廿六年，中日之役再起，日軍陷北平、天津、上海等地，森率國府播遷至重慶。卅二年八月一日，森遇車禍創甚，旋歿，年七十有五。

分類:中華民國本紀
分類:中華民國總統世家
英格蘭查理二世

**查理二世**者，斯圖亞特氏，英吉利國倫敦人，英王查理一世長子也。生於西曆一六三零年五月廿九日，殁於一六八五年二月六日。少逢革命，年十九，父為革命黨人所弒。既立共和，查理自率王室播遷於法蘭西，凡九年。一六五八年九月，護國公克倫威爾薨。俄頃，諸將爭位於朝，王黨舉亂於野，蘇格蘭總督喬治·蒙克遂迎查理歸。一六六零年五月，即王位於倫敦，中外皆悅。查理貌柔恭，性警，任權術，時號曰「快活王」。
黑礁

《**黑礁**》，日本國畫師廣江禮威所作漫畫也。平成十八年四月八日，片淵須直導演，以原著改動畫而映，至六月廿四日終。是歲十月二日，該作續映，至十二月十八日終，凡二部。廿二年七月十七日，復以特別篇見映，至廿三年六月廿二日終幕。

## 概述
二十一世紀以降，列國之互市日趨興盛。時日本國有一人名曰岡島綠郎者，旭日重工供應部役員也。岡島既受命出洋公幹，遇海盜「黑礁商會」，乃為之擒。岡島遂從商會至泰國羅阿那普拉，俄易名為洛克，不復歸矣。

## 要角
* **洛克**
:日本人，本諱岡島綠郎。「黑礁商會」役員，性穎敏，工經濟，亦長於外交。

* **蕾葳**
:美利堅人，本諱蕾貝卡。「黑礁商會」役員，性果急，善射。

* **達奇**
:「黑礁商會」會長，為人多智計，沉深有大略。

* **貝尼**
:美利堅人，「黑礁商會」役員，諳駭客之技。

* **巴拉萊卡**
:俄羅斯黑手黨頭目，嘗為蘇聯空降軍上尉。

* **張維新**
:香港三合會頭目，號「白紙扇」。

* **艾妲**
:中央情報局搜查官，羅阿那普拉暴力教會修女。

* **羅貝爾塔**
:哥倫比亞革命軍刺客，號「獵犬」。後寄寓洛夫雷斯家為僕役。

* **鷲峰雪緒**
:日本高中生，鷲峰組頭領之女。

* **松崎銀次**
:日本鷲峰組幹部，號「斬人銀次」。

* **珍妮特‧哈伊**
:印度電腦工程師，善製偽幣。

* **仙華**
:台灣黑道刺客，與「鏈鋸手」芙蕾德莉卡・索亞、「巫師」羅頓結為朋黨。

分類:平成漫畫
分類:平成動畫
陸榮廷

**陸榮廷**者，本諱**亞宋**，字**幹卿**。廣西武緣人也，生於清咸豐八年九月十九日。

榮廷少家貧，及加冠，入三點會為盜賊。中法之役起，榮廷從軍，斬獲頗眾，後授管帶職。光緒卅三年，榮廷率兵平鎮南關之亂，授「捷勇巴圖魯」。又四年，晉廣西提督。

宣統三年十月，湖北新軍協統黎元洪舉義於武昌，是為辛亥革命之始。十一月，榮廷舉兵響應革命，遂掌廣西軍政。民國元年，共和肇建，大總統袁世凱授榮廷都督廣西。四年，以平二次革命功晉耀武上將軍。是年十二月，世凱僭號洪憲，即皇帝位，中外嘩然。榮廷從蔡鍔、唐繼堯等通電護國，榮廷亦率兵進湖南。五年六月，世凱歿，黎元洪嗣位，戰事乃止。十月，國會議選副總統，榮廷獲二百零一票，亞於馮國璋，未中。

六年四月，榮廷入京師述職，授兩廣巡閱使，兼領廣東督軍如故。護法之役起，國民黨首孫文組織軍政府於廣州，授榮廷副元帥，固辭不受。七年，榮廷改組軍政府，立岑春煊為主席總裁，政務皆決於榮廷。九年七月，孫文命陳炯明率粵軍伐榮廷。榮廷領兵拒，旋敗，遂還歸廣西。榮廷雖屢發兵與孫文戰，然為其部曲炯明、李宗仁、白崇禧等所敗，連陷南寧、桂林、全州。榮廷技窮，遂通電下野，徙上海閒住。十七年十一月六日，榮廷以疾卒於上海，年七十一。

分類:中華民國列傳
分類:廣西壯族自治區列傳
上元 (唐高宗)

**上元**為唐高宗李治之年號，始於公元六七四年，止於六七六年，凡三年。

## 大事

## 生

## 卒
* 上元二年，唐孝敬帝。
* 三年，王勃。

## 紀年

:
閻錫山

**閻錫山**者，字**百川**，又字**伯川**。山西五台人也，生於清光緒九年十月八日。民國元年，錫山以太原首義功授山西都督，自是柄省政凡三十八載，乃民國藩鎮節帥之冠。錫山既從國民政府，歷內政部長、陸海空軍副總司令、第二戰區司令長官等樞要，晉陸軍一級上將。卅八年六月，授行政院院長兼國防部長。十二月，錫山率國府各部會播遷臺灣。翌年三月，蔣中正復行視事，遂辭。卌九年五月廿三日，錫山以疾歿於台北，年七十有六。

分類:中華民國列傳
泰始 (劉宋)

**泰始**為宋明帝劉彧之年號，始於公元四六五年，止於四七一年，凡七年。

## 大事

## 生
* 泰始五年，宋順帝。
## 卒

## 紀年
:
哥特蘿莉偵探簿

《**哥特蘿莉偵探簿**》，又名《**GOSICK**》。日本國文士櫻庭一樹所作輕小說也，其述作嘗獲直木賞。平成廿三年一月七日，難波日登志導演，岡田麿里監督之。以原著改動畫而映，至七月一日終幕，凡一部。

## 概述
西曆一九二四年，歐戰已息數載，東西洋之交通往來不絕。時日本留學生久城一彌者，乘戰後求學之風而至西洋蘇瓦爾，就讀「聖瑪格麗特學園」。及入學，久城偶遇少女維多利加於圖書館。其女膚白若雪，聰慧穎異，久城甚慕之，遂與之相近。

## 要角
* **維多利加·德·布洛瓦**
:蘇瓦爾人，布洛瓦侯爵之女。其人性聰悟，善推理，寄寓於學園之圖書館。

* **久城一彌**
:日本人，出身將門，性仁和，明義理，素傾心於維多利加。

* **古雷溫·德·布洛瓦**
:蘇瓦爾警署探長，維多利加之兄。

* **艾薇爾·布萊德利**
:英吉利人，留學於聖瑪格麗特學園，與久城相善。

* **賽西爾**
:蘇瓦爾人，聖瑪格麗特學園夫子。

* **柯蒂麗亞·蓋洛**
:塞倫人，維多利加之母。姝秀惠敏，善歌舞，亦長武略。

* **布萊恩·羅斯可**
:塞倫人，從柯蒂麗亞遊，諳魔術。

* **亞伯特·德·布洛瓦**
:蘇瓦爾侯爵，維多利加之父。任權謀，欲以靈異之術專國政。

* **利維坦**
:非洲人，蘇瓦爾宮廷煉金術師。

分類:平成輕小說
分類:平成動畫
荀子 (書)

《**荀子**》，戰國哲人荀況所作，凡二十卷，幾經周折，流傳至今，存篇凡三十二，隸屬四庫全書之子部儒類。

《荀子》篇凡三十二，輪今所存者，唯《勸學》《修身》篇及《成相》《賦》篇等三十二者也。本儒家崇禮、正名之說，主性惡，為古文之大者。 西漢有學者劉向所訂荀子及其弟子之說，悉錄之，定為篇三十二。其後唐有楊倞、清有王先謙箋之。《成相篇》屬之以民歌五十六，段因三、三、七、十一制，言詠交錯、雅俗共賞，民國有劉師培《論文偶記》云：「觀荀卿作《成相篇》，已近賦體，而其考列往跡，闡明事理，已開後世之聯珠。」《賦篇》涵五短賦，屬散賦，常及之於中華文史之中，學者宗之為中華賦眾來源其一。
## 文格
## 章節簡紹
### 勸學篇第一
此荀子文教之志也，凡論學之志、之義、之法等。
### 修身篇第二
### 不苟篇第三
### 榮辱篇第四
### 非相篇第五
### 非十二子篇第六
### 仲尼篇第七
### 儒效篇第八
### 王制篇第九
### 富國篇第十
### 王霸篇第十一
### 君道篇第十二
### 臣道篇第十三
### 致仕篇第十四
### 議兵篇第十五
### 疆國篇第十六
### 天論篇第十七
### 正論篇第十八
### 禮論篇第十九
### 樂論篇第二十
### 解蔽篇第二十一
### 正名篇第二十二
### 性惡篇第二十三
### 君子篇第二十四
### 成相篇第二十五
### 賦篇第二十六
### 大略篇第二十七
### 宥坐篇第二十八
### 子道篇第二十九
### 法行篇第三十
### 哀公篇第三十一
### 堯問篇第三十二

分類:哲學書
泰始 (西晉)

**泰始**為晉武帝司馬炎之年號，始於公元二六五年，止於二七四年，凡十年。

## 大事

## 生
* 泰始二年，王敦。
* 二年，祖逖。
* 五年，慕容廆。
* 六年，劉琨。
* 十年，石勒。
## 卒
* 泰始四年，王祥。
* 六年，譙周。
* 七年，漢後主。
* 八年，司馬孚。
* 十年，曹芳。

## 紀年
:
王珪叔玠

**王珪**，字**叔玠**，唐扶風郿人，王僧辯孫。

從王通受詩，性沈淡，交不茍合。初事隱太子建成，太宗召為諫議大夫，推誠納善，每有規益。遷侍中，與房玄齡、李靖、溫彥博、戴胄、魏徵同輔政。官終禮部尚書，封永寧郡公。珪周恤親族，奉寡嫂，家事必咨而後行，教撫孤侄，貞觀十三年薨，謚懿。
## 據
*《新唐書·王珪傳》
王珪禹玉

**王珪**，字**禹玉**，宋成都華陽人。

仁宗慶曆二年，珪舉進士甲科榜眼，入直集賢院，朝廷冊典多出其手。累官至尚書左仆射兼門下侍郎。神宗間，珪使上平西夏策，永樂城之敗，實珪啓之。元豐八年，哲宗即位，進金紫光祿大夫，封岐國公。旋卒，贈太尉，謚文恭。 
## 據
*《宋史·王珪傳》
鄖公張亮

**張亮**，唐鄭州滎陽人。

初入瓦崗，房玄齡薦為秦王府車騎將軍。從太宗定天下，數立奇功，封鄖國公，官至刑部尚書，圖形淩煙閣。任滄海道行軍大總管，東征高句麗。養子五百人，於貞觀二十年坐事伏誅。
## 據
*《新唐書·張亮傳》
張亮伯德

**張亮**，字**伯德**，南北朝西河隰城人。

初事爾朱兆，高歡討兆，兆奔秀容，左右皆暗通誠款。唯亮獨無啓疏。及兆自縊，亮伏屍而哭。高歡嘉嘆，授丞相參軍，累官光祿勛，封安定縣男，然有貪黷之風聞。

## 據
*《北史·張亮傳》
血戰之鉗

《**血戰-C**》，亦稱**BLOOD-C**，日本畫師結社CLAMP所作動畫也。平成二十三年七月七日初映，至是歲九月二十九日終。二十四年六月二日，復作動畫影戲公映。水島努導之，大川七瀨監之。其影戲嘗獲蒙特婁奇幻影展之歐洲幻想曲獎。

## 卷中要人
* **更衣小夜**
:是卷主其事者。三荊學園學子，浮島神社之巫女也。美姿貌，精武藝，尤諳刀法。世傳其以啖古物為生。

* **七原文人**
:「塔」機關之魁，佯作浮島茶寮主人。其人貌謙恭而內多詭蜮，以異術幽閉小夜於浮島，奪其舊憶。

* **更衣唯芳**
:浮島神社神主，實乃古物，佯為小夜之父。性嚴慎，從文人以馭小夜。

* **鞆總逸樹**
:三荊學園學子，從文人以馭小夜。文人之謀既洩，欲護小夜走脫，遂歿。

* **網埜優花**
:三荊學園學子，從文人以馭小夜。素有干政之志，黨附文人，終得為東京都知事。

* **求衛諾諾／寧寧**
:三荊學園學子，從文人以馭小夜。二人孿生姊妹也，性多詐，好逐聲色貨利。後與香奈子等謀叛文人，為其所殺。

* **時真慎一郎**
:三荊學園學子，從文人以馭小夜。性沈靜，佯與小夜交篤。及謀叛文人，見殺。

* **筒鳥香奈子**
:三荊學園理科教習，從文人以馭小夜。機巧警敏，曉古物之學。謀叛文人，亦見殺。

* **殯藏人**
:東京財閥。陰持「朱食免」，以守職掌古物之契。

* **柊真奈**
:十字學園學子，年十七。善御算機，精於潛覘之術。

## 引據

分類:平成動畫
分類:平成影戲
皇始 (北魏)

**皇始**為魏道武帝之年號，始於公元三九六年，止於三九八年，凡三年。

## 大事

## 生

## 卒
* 皇始二年，拓跋觚。
* 三年，拓跋題。
* 三年，拓跋意烈。

## 紀年
:
天統 (北齊)

**天統**為齊後主之年號，始於公元五六五年，止於五六九年，凡五年。

## 大事

## 生
* 天統四年，封德彝。
## 卒
* 天統三年，斛律金。
## 紀年
:
元熙 (東晉)

**元熙**為晉恭帝之年號，始於公元四一九年，止於四二〇年，凡二年。
## 大事

## 生
* 元熙元年，顏師伯。
## 卒
* 元熙二年，司馬道賜。
## 紀年
:
永興 (西晉)

**永興**為晉惠帝之年號，始於公元三〇四年，止於三〇六年，凡三年。

## 大事

## 生
* 永興二年，庾翼。
* 二年，王彪之。
## 卒
* 永興二年，左思。
* 二年，王戎。
* 二年，荀愷。
* 三年，司馬彪。
* 三年，司馬穎。
* 三年，司馬颙。
* 三年，晉惠帝。
## 紀年
:
建興 (東吳)

**建興**者，乃三國之時吳帝孫亮之年號也。時二年。
## 大事
## 生
*建興二年，紀瞻
## 卒
*建興二年，孫和
*建興二年，諸葛恪

## 紀年
大和 (唐朝)

**大和**為唐文宗之年號，始於公元八二七年，止於八三五年，凡九年。

## 大事
* 大和九年，甘露之變。
## 生
* 大和七年，唐懿宗。
* 大和七年，羅隱。
* 大和八年，皮日休。
* 大和九年，黃巢。
## 卒
* 大和五年，元稹。
* 大和五年，薛濤。
建初 (東漢)

**建初**為漢章帝之年號，始於公元七十六年，止於八十四年，凡九年。

## 大事

## 生
* 建初三年，漢清河孝王。
* 建初三年，崔瑗。
* 建初三年，張衡。
* 建初四年，馬融季長。
* 建初四年，漢和帝。
* 建初六年，鄧綏。
## 卒
## 紀年